Reubencf/Amharic_corpus huggingface dataset:
4 «ይህ ታሪካዊና ወቅታዊ እውነታ በተለይ ባገሪቱ ሁለት ታላላቅ ማኅበረሰቦች በከፊል ተደራራቢ የሆነ ህ(ኅ)ልውና፤ ማለትም በአ[ዐ]ማሮችና ኦሮሞዎች ማንነቶች ተወራራሽነትና ትስስር ጎልቶ ይታያል። እውነታው እርግጥ ኦ[ዓ]ይኔን ግንባር ያርገው ላሉ የጎሳ ፖለቲካ አክራሪ ወገንተኞች ስ[ሥ]ውር ይሆን ይሆናል። ብዙውን ጊዜ እንዲያውም ጠበው ህ[ሕ]ዝብ አጥባቢ በሆኑ ዘረኞች፣የኢትዮጵያን ህ[ኅ]ብረተሰብ በከፋፋይ ክልሎች አጉረውና አሽገው በሚጨቁኑ ወገንተኛ-ጎሠ[ሰ]ኛ ሊህቃን ህ[ሕ]ዝባዊ ትስስሩ የይካዳል(ይካዳል ለማለት ይሆናል)። ሆኖም በዚህ ጠባብ ወገንተኞች መካዱ ተጨባጩን ታሪካዊና ወቅታዊ ሁኔታ ፈጽሞ እንዳልነበረና እንደሌለ አያደርገውም።» ይህ በአራት አንቀጾች የተቅጨ የተስፋዬ ደምመላሽ ሀሳብ ለየትኞቹ የጎሳ ድርጅቶች ሊሂቃን እንደተሰነዘረ ለመለየት ያስቸግራል። ከርዕሱ ከተነሳንና ዐማራው ተደራጅቶ ኅልውናውን ያስጠብቅ ለሚሉት ሊመስል ይችላል። መነሻው ስለዐማራው ኅልውና ትግል ነውና! አዎ ለዐማራው ኅልውና አቀንቃኞች ነው ብለን ከተስማማን ደግሞ፣ በነገድ ወይም በጎሳ መደራጀትን ቀድመው የጀመሩ የዐማራው ኅልውና መጠበቅ አለበት የሚሉት እንዳልሆኑ ተስፋዬ ይስቱታል አይባልም። በዚህ ረገድ ትችቱና ነቀፌታው በዐማራው ኅልውና አቀንቃኞች ከሆነ፣«አህያውን ፈርቶ፣ ዳውላውን » እንላቸዋለን።
ተስፋዬ የተለያዩ የማኅበረሰብ ሣይንስ ተመራማሪዎች የሆኑ ምሑራን፣ ደጋግመው ያስረዱንን፣ የኢትዮጵያ ነገድና ጎሳዎች በፍልሰት፣ በጦርነት፣ በንግድ፣ በጋብቻ፣ በተፈጥሮ ገፊና ሳቢ ኃይሎች አማካኝነት የተዋሐዱና አንድ ኢትዮጵያዊ የዜግነት መለያ የገነቡ እንደሆነ ያረጋገጡልን ሐቅ፣የትኞቹ የጎሳ ድርጅት ሊሂቃን ይህን እንደካዱ ሳይገልጡልን በድፍኑየዐማራውና የኦሮሞው ነገዶች ትስስር የላቸውም ብለው እንደሚያምኑና እንደሚክዱ ገልጸዋል። ፊደል የቆጠረና የአገሪቱን ፖለቲካዊ፣ ኢኮኖሚያዊ፣ ማኅበራዊ፣ ባህላዊና ሃይማኖታዊ ታሪኮች ያነበቡ ሁሉ ያጡታል የማይባለውን የዐማራና የኦሮሞ,ነገዶች ትስስር የጎሳ ሊሂቃኑ ይክዳሉ ይሉናል። እንዲህም ይሉናል፣ «እውነታው እርግጥ ኦ[ዓ]ይኔን ግንባር ያርገው ላሉ የጎሳ ፖለቲካ አክራሪ ወገንተኞች ስ[ሥ]ውር ይሆን ይሆናል» ይሉናል። ይህን የኦሮሞውና የዐማራውን ትስስር ለሚያራምዱት ፖለቲካ ፍጆታ ሲሉ ትስስሩ እንደሌለ ለመካድ የሞከሩ ሊኖሩ ይችላሉ። እነዚህም ቢሆን በዛሬው ነባራዊ ሁኔታ «ሲከፋኝ ብመለስ» ማለታቸው ይታወቃል። የካዱትም ቢሆኑ፣ ትስስሩ የበላይና የበታች አድርጎናል ነው እንጂ፣ ትስስር አልነበረንም፣ የለንምም ያሉ አይመስለኝም። በሌላ በኩል የዐማራ ኅልውና አቀንቃኞች የሁለቱን ነገዶች ብቻ ሳይሆን፣ በኢትዮጵያ ውስጥ የሚኖሩ ነገዶችና ጎሳዎች ከትስስር አልፈው አንድ የወል ማንነት የገነቡ ናቸው ብለው እንደሚያምኑ ሰነዶቻቸው ያሳያሉ። ለዐማራ ኅልውና የቆሙት የነገዶቹን ትስስር ክደው ወይም ሳያውቁ ቀርተው ሳይሆን፣ በሚከተሉት መሠረታዊ ምክንያቶች ነው።
የመጀመሪያው የትግሬ ወያኔ ዘረኛ ቡድን ዐማራውን በአውራ ጠላትነት ፈርጆ የዘር ማጥፋትና የዘር ማጽዳት ወንጀል ሲፈጽምበት፣ ለምን ያሉ ኅብረ-ብሔራዊም ሆኑ፣ ብሔራዊ ድርጅቶች አለመኖር፣«ባለቤቱ ካልጮኸ ጎረቤት አይደርስማና» ዐማራውን ከዘር ጥቃት ለመከላከል ባለቤቱ ቀድሞ መጮኽ ስላለበት እየተፈጸመበት ካለው የዘር ጥቃት ራሱን የመከላከል ተፈጥሮአዊ መብት እንዲጠቀም የነገዱ ልጆች ማሰባቸውና ዐማራውን በማንነቱ ዙሪያ እንዲሰባሰብ መወሰናቸው አንዱ ነው።
ሁለተኛው ሰብአዊ የሆነ ሰው፣ አምሳያው በግፍና በገፍ የዘር ጥቃት ሲደርስበት ለምን? ማለት ሰብአዊነት በመሆኑ፣ በሰብአዊነታችን የዘር ጥቃት ሰለባ ለሆነው ዐማራ ለምን ብለን ነገዱ በማንነቱ ዙሪያ ራሱን አደራጅቶ ጥቃቱን እንዲመክት ማድረግ ዘረኝነት ሳይሆን፣ ሰብአዊነት ስለሆነ ለዚህ መቆማችን ነው።
ሦስተኛው በዛሬዪቱ ኢትዮጵያ በነገዱ ዙሪያ ያልተደራጀው ዐማራው ብቻ ነው። ሁሉም ተደራጅተዋል። ሲደራጁ ደግሞ ጠላታችን ነው ብለው የፈረጁት ዐማራውን ነው። ዐማራው ባለመደራጀቱ ሁሉም እንደወደቀ ዛፍ ካናቱ ላይ ምሳሩን ያሳርፍት ጀመር። በየትኛውም ፖለቲካዊና ማኅበራዊ ስብስብ ዐማራው ሆን ተብሎ ተገደፈ። መገደፍ ብቻም ሳይሆን፣ተዋራጅና ተሸማቃቂ ለማድረግ ከፍተኛ የሆነ የሥነ-ልቦና ቅስቀሳ ተከፈተበት። ይህን ዓይነቱን የተቀነባበረ የዘር ጥቃት ለመመከት ከመደራጀት ወዲያ ሌላ ፍቱን መሣሪያ ባለመኖሩ በነገዱ ላይ ያነጣጠረውን ዕልቅት ቀድመው የተረዱን ፕሮፌሰር አሥራት ወልደየስና የእርሳቸው ተከታዮች ዓርማቸውን አንግበው ዐማራውን ከፈጽሞ ጥፋት ለመታደግ መነሳታቸው ናቸው። ይህም በመሆኑ የዐማራው ኅልውና አቀንቃኞች ተስፋዬ እንዳሉት ማኅበረሰቡን በክልል የከፋፈልን አይደለንም። በእርግጥ እርሰዎ በስም ጠቅሰው ይህን አላሉም። ርዕሰዎ ግን በዐማራው ላይ ያነጣጠረ ስለሆነ መልዕክተዎ ለዐማራው ይሆናል በሚል እሳቤ ነው። ከፋፋዮቹ ፀረ-ኢትዮጵያና ፀረዐማራ የሆነው የትግሬ ወያኔ ቡድንና ተባባሪዎቹ «ዴድዎች» ናቸው። እና መልዕክተዎ ዒላማውን የሳተ ይመስላል። ስቷልም።
በአጠቃላይ እንዲህ እያልን የተስፋዬ ደምመላሽን ጽሑፍ ፍሬ ነገሮች በታትነን ለማየት ብንሞክር ከላይ የተገለጹት ዓይነቶች ሕጸጾች ነቅሶ ማውጣት ይቻላል። ያም ሆነ ይህ ተስፋዬ ይህን ጽሑፍ ለመጻፍ ሲነሱ ለማስተማር፣ ስሕተቶችን ለማሳየት ቢሞክሩ ኖሮ፣ለመስማትና ለመማር ዝግጁ በሆን ነበር። ሲጀምሩ የእኛን በፍላጎታችን፣ በመሰለንና ባመንበት መንገድ የመደራጀታችን መብት አወገዙ። በከፋፋይነት ፈረጁን። የኢትዮጵያን ነባራዊ ሁኔታ እንደማናውቅ እርሳቸው ግን እንደሚያውቁ አድርገው አበላለጡን። የጋራ መድረክ ተከፍቶ ስለኢትዮጵያ ነባራዊ ሁኔታና ስለታሪኳ ውይይትና ክርክር ቢደረግ ማን ለዕውነታው እንደቀረበና እንደራቅ ሕዝብ ሊመዝነን ይችል ነበር። ከተለላዩ ምንጮች ለመረዳት እንደሞከርኩት፣ ተስፋዬ ደምመላሽ በዚህ ወቅት ይህን ጽሑፍ ሊጽፉ የፈለጉት በአገር ቤቱ በተነሳው ሕዝባዊ እንቢተኝነት ትኩሳት ተጠቅመው እኔም አለሁ በማለት ከመሰላቸው እንስት አክቲቪስት ጋር በመሆን የፖለቲካ ድርጅት ለመመሥረት ዓላማ ስላላቸው እንደሆን የሚጠቁሙ መረጃዎች አሉ። እንደ እውነቱ ከሆነ፣ የፈለጉትን ድርጅት መመሥረት መብታቸው ነው። ነገር ግን የራስን ሥብዕና ከፍ ለማድረግ የሌሎችን ዝቅ ማድረግ የምሑርነት መለያ አይመስለኝም። ክብርና ዝና በራስ ጥረት የሚገኝ እንጂ፣ ሌሎችን በማውገዝና ያለስማቸው ስም በመስጠት አይመስለንም።
በየትኛውም አጋጣሚ የሚሰጡት መግለጫና አስተያየት የግላቸው ሳይሆን የወከሉት መንግሥትን አቋምን የሚያንፀባርቅ እንደሆነ የመንግሥት ኮሚዩኒኬሽን ጉዳዮች ጽህፈት ቤት ሃላፊ ገለጹ። Via-...
ውስጣዊውስጣዊ ማስገቢያ የኪስ ቆዳ, የሞባይል ስልክ ኪስ, የውስጠኛው ዚፕ ፓክ, የውስጣዊ መያዣ, የሳንቲም ኪስ, የፓስካርድ ቼክስ, የማስታወሻ ንጣፍ, የፎቶ ባለቤት, የካርድ ባለቤት
ኣብዛ ኣቲኹማ ዘለኹም መርበብ ሓበረታ: ብዛዕባ መኽዘን ረዲኤት ማለት Voedselbank እንታይ ሙዃኑን: እንታይ ዓይነት ሓገዝ ከም ዝህቡን ከረደኣኩም እየ። መኽዘን ረዲኤት ኣብ ዝተፈላለያ ከተማታት ነዘርላንድ ዝርከብ ኮይኑ: ዜግነት ከይፈለየ ብማዕረ ንዝምልከቶም ሰባት ይሕግዝ።
ሁሉም ተመላሾች እና ተተኪዎች በጥንታዊ ማሸጊያው ውስጥ እና በሁሉም መለያዎች አሁንም ተያይዘው ጥቅም ላይ የማይውሉ መሆን አለባቸው። ሽሚት አልባሳት ለተመላሽ መላኪያ ይከፍላሉ ፡፡
ብጁ ዕቃዎች / ሞኖግራም በሚላክበት ጊዜ ጥያቄው በደረሰው ጉዳት ምክንያት ካልሆነ በስተቀር ተመልሶ የማይመለስ እና የማይመለስ ነው ፡፡ ብጁ / ሞኖግራም ዕቃዎች እንዲታዘዙ ስለ ተደረጉ እንደነዚህ ያሉ ዕቃዎች እንዲመለሱ መፍቀድ አንችልም ፡፡ ትዕዛዝ ከተሰጠበት ጊዜ አንስቶ አንድን ዕቃ ለማቀነባበር ቀደም ሲል የተመደበ ጊዜ እና ሀብቶች አሉን ፡፡
እኛ ለአሜሪካ ደንበኞች ብቻ ተመላሽ እና ተመላሽ እናደርጋለን ፡፡ ዓለም አቀፍ ጭነት አይመለስም ፡፡ ለዓለም አቀፍ ደንበኞቻችን እቃው በመላኪያ ላይ ጉዳት ከደረሰ እባክዎ ያነጋግሩን ፡፡
በተቀበሉት ትዕዛዝ ላይ ማንኛውንም ችግር ካጋጠምዎት እባክዎ በኢሜል በ Sales@schmidtclothing.com ያግኙን ፡፡ የእቃውን (ሎች) ሥዕል እንዲሁም የተቀበሉበትን ሳጥን በደግነት ያጠቃልሉ ፡፡
እነዚህን ውሎች በተመለከተ ተጨማሪ ጥያቄዎች ወይም ጭንቀቶች ካሉዎት እባክዎን የእኛን ይጎብኙ የድጋፍ ማዕከል በድረ-ገፃችን ላይ የሚገኝ ወይም በ Sales@schmidtclothing.com በኩል በቀላሉ ያነጋግሩን።
እውነትን መፍራት ወይም መጥላት – Alethophobia፤ ከመንግስት ወደ ማህበረሰብ እየተወረሰ ያለ ህመም ያሬድ ሀይለማርያም ስለ እራሳችን ወይም ስለ አገራችን...
ለኢትዮጵያችን አርቀን እናስብ!!! (ALARM!!!) ዶ/ር ኤልያስ ገብሩ አዕምሮ …አሁን ላይ ያለው የሃገሬ ፖለቲካ እጅግ አደገኛ አካሄድ ላይ ይገኛል። መንግስት...
አዲስአበቤ-Watch out 2 ኤርሚያስ ለገሰ ብልፅግናን (ኦሮሙማን ጨምሮ) ከአዲስ አበባ ለማባረር በቅንጅት ለምትንቀሳቀሱ የፓለቲካ ፓርቲዎች ሁለት ነገር ከግምት...
እቲ ብእንግሊዝ ዝቐረበ እማመ ንኹሉ`ቲ ንእገዳታት ኣጽዋር፡ መገሻን ምድስካል ንብረትን ዝምልከት ኮይኑ ብቕጽበት ክልዓል ዝጽውዕ ምዃኑ ምንጭታት ዜና ሮይተርስን ኣጃንስ ፍራንስ ፕረስን ሓቢሮም ኣለዉ።
ከም ሓበሬታ`ቶም ምንጭታት እቲ ዝመጽእ ሕዳር 14, 2018 ክልዓል ተሓሲቡ ዘሎ ምልዓል እገዳ ኤርትራ፡ ተቓውሞ ኣሜሪካ ስለዝተኣልየሉ ብድምጺ ክሓልፍ ዲፕሎማት ትጽቢት ይገብሩ።
ብመሰረት’ቲ ሓበሬታ፡ እቶም 3 ደቅንስትዮ ዝርከባኦም 12 ኤርትራውያን ካብ 2-17 ኣዋርሕ ኣብ ቤት-ማእሰርቲ ግብጺ ክሳቐዪ ድሕሪ ምጽናሕ ‘ዮም ብ 3 መስከረም ኣዲስ-ኣበባ ኣትዮም፡፡ እቶም 7 ኣባላት ሓይልታት ምክልኻል ከምዝነበሩ ‘ውን እቲ ሓበሬታ የመልክት።
ንቐዳም ዕለት 17 ሚያዝያ 2010 አብ ከተማ ሮተርዳም ሆላንድ ህዝባዊ አኼባ ብአባላት ኪዳንን በርጌሳውያን ማሕበራትን ንዘተ ህልው ኩነታት ሀገርና መሰረት ብምግባር አዳሊና ስለዘለና ኩሉ ኤርትራዊ/ት አብ ዝተባህለ ዕለትን ሰዓትን ምሳና ሐቢሩ ብጉዳይ ሀገሩ ክዝቲ ብኽብሪ ነዕድም አለና
ፀሓፌ ትዕዛዝ ገ/ስላሴ ስለ ሆቴል ቤቱ ሲያብራሩ #ስሙም ሆቴል ተባለ; ይላሉ። ኃላፊነቱንም ሥራውንም እቴጌ ጣይቱ ተረክበው ይመሩና ያሥተዳድሩ ጀመር። በ1900 ዓ.ም. ጥቅምት 25 ቀን ምኒልክ በአዲስ አበባ ያሉት ዲፕሎማቶችንና የውጭ ሀገር ሠዎችን ጋብዘው ሆቴሉን አስመረቁ። የመጀመሪያው ሥራ አስኪያጅም ሙሴ ፍሬድሪክ ሐል ነበረ። በኋላ ግን አቶ ዘለቀ አጋርደው ተሾሙ።
እንደ አገር አባባል ጣይቱ እጅ የሚያስቆረጥም ወጥ እየሠሩ ገበያ ቢጠብቁ ጠፋ። እንኳን ምግብ መብላት ለግሪኮች ሻይ ቤት ለሠራተኞች የማታ ራት ይሆን ጀመር። የሚስታቸው ገበያ ማጣት ያሳሰባቸው አጤ ምኒልክ አንድ ቀን ከችሎት ሊነሱ ሲሉ በአካባቢያቸው ላሉ መኳንንቶች “ጣይቱ ምግብ የሚሸጥበት ቤት ከፍታለች እና ኑ እንሂድ እና ልጋብዛችሁ” ብለው ወሰዷቸው። መኳንንቱ በሉ ጠጡና ምኒልክ 30 ብር ከፈሉ። በማግሥቱ እንደተለመደው ገበያ ቢጠበቅ ጠፋ። ቀጥሎም ጠፋ። ቀጥሎም ጠፋ። እንደገና ምኒልክ ሆቴል ገብቶ መብላት ነውር ያለመሆኑን ለመኳንንቱ ገልፀው እንደገና ምሳ ጋበዙ። በሌላው ቀን አሁንም ገበያ አልተገኘም። ቢጠበቅ ቢጠበቅ ድርሽ የሚል ሰው ጠፋ። በሌላ ቀን ደግሞ አጤ ምኒልክ ከችሎት ሊነሱ ሲሉ በዙርያቸው
“የሚስታቸው ገበያ ማጣት ያሳሰባቸው አጤ ምኒልክ አንድ ቀን ከችሎት ሊነሱ ሲሉ በአካባቢያቸው ላሉ መኳንንቶች “ጣይቱ ምግብ የሚሸጥበት ቤት ከፍታለች እና ኑ እንሂድ እና ልጋብዛችሁ” ብለው ወሰዷቸው። መኳንንቱ በሉ ጠጡና ምኒልክ 30 ብር ከፈሉ”
ላሉ መኳንንት “ሰማችሁ ወዳጆቼ አሉ፣ በፈረንጅ አገር አንድ ቀን አንድ ሰው የጋበዘ እንደሆነ ያ የተጋበዘ ሰው በሌላ ቀን ደግሞ ብድሩን ይከፍላል። ብድሩን ካልከፈለ ግን እንደ ነውር ይቆጠርበታል” ብለው ንግግራቸውን ሳይጨርሱ መኳንንቱ “እርሶን ፈርተንና አፍረን ነው እንጂ የሚሆንልን ከሆነ የምኒልክን ብድር ለመክፈል እኔ አለሁ” እያሉ ተራ በተራ ከሆቴል ቤት ምኒልክንና ጣይቱን ይጋብዙ ጀመር። ገበያው እየደራ ሄደ። ምሳችን እቴጌ ሆቴል ሄደን እንብላ የሚለው ስለበዛም ስሙ እቴጌ ሆቴል ተባለ።
ከዚህ በኋላ ፕላውዴን ቆንሲልነቱን ለማስተዋወቅ በመኖሪያ ቤቱ የኢንግሊዝን ሰንደቅ ዓላማ ለመትከል ራስ ዓሊን ጠየቀ። ራስ ዓሊም “በኔ በኩል ፍቃደኛ ብሆንም ህዝቡ የተለመደውን ተግባር ስታደርግ ግጭት ያመጣል። ከህዝቡ ለሚነሳው ተቃውሞ ኃላፊ እንደማልሆን አውቀህ ብትሰቅል መልካም ነው” የሚል መልስ ሰጡት። ፕላውዴን በቆንሲላው ግቢ ሰንደቅ ዓላማ ለመትከል ያቀረበውን ሀሳብ እና ራስ ዓሊ የሰጡትን መልስ ለቤል አማከረው። ቤልም “የሠላም ዘበኛው ከኔ ጋር በመሆኑ በዚህ በኩል ችግር የለም፤ እኔ ኃላፊነቱን እወስዳለሁ” በማለቱ ፕላውዴን ሰንደቅ ዓላማውን በግቢ ውስጥ ተከለ። ነገር ግን አገሬው ከጥቂት ደቂቃዎች በኋላ የኢንግሊዝን ሰንደቅ ዓላማ ጠባቂ አይደለንም በማለት አውርዶ ቀደደው። አዲሶቹ በቤል የሚሰለጥኑት የሰላም ዘበኞች የአገሬውን ድርጊት እንዲያስቆሙ ቢጠየቁ የኢንግሊዝ ሰንደቅ ዓላማ ጠባቂ አይደለንም በማለት አሻፈረን አሉ። ፕላውዴን የደረሰበትን ችግር ለራስ ዓሊ ሄዶ ሲያመለክት ቀደም ሲል ነግሬሃለሁ የሚል መልስ ከማግኘት ሌላ ያተረፈው አልነበረም።
በትልቁ የዓለም ጦርነት ጊዜ ቱርኮች በአርመኖች ላይ ብዙ መከራ ስላደረሱባቸው እና ስለ ፈጇቸው የሙት ልጆች የሆኑት የአርመን ወጣቶች ወደ ኢየሩሳሌም እና ወደ ሌላም ሥፍራ እየተሰደዱ እንደየችሎታቸው በየሥራው ተሰማርተው ነበር። ልዑል አልጋ ወራሽ ተፈሪ መኮንን 1916 ዓ.ም. አውሮጳን ለመጎብኘት በጉዞ ላይ ሳሉ መጀመሪያ ወደ ኢየሩሳሌም ሄደው ነበር። እና ሙዚቃኞቹ የአርመን ወጣቶች ሙዚቃ እየነፉ ደስ አሰኝተው በአክብሮት ተቀበሏቸው። ከዚህም በኋላ በኢየሩሳሌም ያሉ የአርመን ሊቃነ ጳጳሳት አርኪቢሾፕ ቴሪዚያን ከልዑል ዘንድ ቀርበው የወጣቶቹን ሁኔታ እና ችግር ስለአስረዷቸው ከእነርሱ ውስጥ አርባውን ልጆች እና አስተማሪያቸውን ወደ ኢትዮጵያ ለመውሰድ እንደሚፈቅዱ ገለጡላቸው። ሊቀ- ጳጳሳቱ ስምምነቱ ለአራት ዓመት የሚፀና ሆኖ እንዲሔዱ ከልዑል አልጋ ወራሽ ጋር ተነጋግረው ጨረሱላቸው እና በ1917 ዓ.ም. መጀመሪያ ላይ በመርከብ ተሣፍረው በጅቡቲ በኩል ወደ ኢትዮጵያ መጡ።
መስከረም 16 1917 ዓ.ም. አዲስ አበባ የመኖሪያ ሥፍራ የልጅ ኢያሱ ግቢ በሚባለው ውስጥ ትልቁ አዳራሽ ተፈቅዶላቸው እና በነፍስ ወከፍ የወር ቀለብ 35 ብር እየተቀበሉ በአስተማሪያቸው በሙሴ ኪቦርክ ናልባንዲያን መሪነት የሙዚቃውን ሥራ ያካሔዱ ጀመር። የአዲስ አበባ ማዘጋጃ ቤትም ለሙዚቃ ትምህርት የመረጣቸው ልጆች ከእነርሱ ዘንድ እየተማሩ በሙዚቃ ሰለጠኑ።
በሀገራችን ቲያትር የሚባለው ቋንቋ ግዕዝ ላልተማሩ ሰዎች ባሁኑ ጊዜ የመጣ አዲስ ቋንቋ ሳይመስላቸው አይቀርም ይሆናል። #ቲያትር ማለት ግን ምንም መሠረቱ የጽርዕ ልሳን ቢሆን ከቀዳማዊ ዘመን ጀምሮ እስከ አሁን ድረስ የሀገራችን የቅኔ መምህራን ቲያትር በማለት ፋንታ ትያጥሮን እያሉ በግዕዝ ትምህርት ሲናገሩ ቆይተዋል። መጽሔት በሚባለውም በሰዋስው መጽሓፍ ትያጥሮን ማለት የጫዋታ ቦታ ማለት ነው; ብለው ተርጉመው ጽፈውታል።
በመሠረቱ በፅርዓውያን አነጋገር እስከ ዛሬ ድረስ ትያትሮን ይባላል ይሉናል። ትርጓሜው አሁን እንደተባለው የጫዋታ ቦታ ማለት ነው። ስለዚህ ቲያትር ከማለት በቀድሞ ጊዜ እንደተለመደው እንደ ግዕዙ ቃል በአማርኛም ቋንቋ ትያጥሮን ብለን ብንሰይመው ጥንተ- ነገሩ ከመሠረቱ ቋንቋ የማይፋለስ ይሆናል።
ሻምበል ግርማ ረጅም ነው። ቀላ ያለ ዝምተኛ ይመስላል። ግን የዜማ ምንጭ ነው። ከእርሱም እየፈለቁ በጥላሁንና በሌሎችም የተሰሙት ዜማዎች የህዝብን ልብ አርክተው በፍቅር ስጥመት አጥለቅልቀውታል።
ሻምበል ግርማ ሓድጉ በአሥመራ ተወልዶ የ13 ዓመት ልጅ እንደሆነ የሙዚቃ ፍቅር ያደረበት ሰው ነው። ከአሥመራ ወደ አዲስ አበባ በ1941 ዓ.ም. በክብር ዘበኛ ዕጩ መኮንንነት ተቀጥሮ በአሁን ወቅት ከሻምበልነት ማዕርግ ለመድረስ የቻለ ከፍተኛ የሙዚቃ መፈልሰፍ ተሰጥኦ ያለው የ34 ዓመት ጎበዝ ነው።
ሻምበል ግርማ ከ450 በላይ የሆኑ ዜማዎችን ደርሷል። ዜማዎቹም ለቁጥር መሙያ የቀረቡ ሳይሆኑ ሁሎቹም ልብ የሚነኩ ናቸው። ከብዙ በጥቂቱም፡- “የመስከረም አበባ፣ አልቻልኩም፣ ኡኡታ፣ ኧረ ምን ይሻለኛል፣ መቼ ነው ሰዓቱ፣ ጭር ባለ ሌሊት” ብቻ ቢጠቀሱ ለታላቅ የዜማ ደራሲነቱ በቂ ማስረጃ ሊሆኑ ይችላሉ። ከዚህም በላይ በክቡር ዘበኛ ቲያትር ክፍል ዘመናዊ ጨዋታን የጀመረ እርሱ ሲሆን የመጀመሪያ ዜማዎቹም የሰው ነገር ራስ ያዞራል እና ገና በልጅነት የተባሉት መሆናቸውን ገልጽዋል።
ካናዳ የሚገጘዉ የቶሮንቶ ዩንቨርሲቲ የግዕዝ ቋንቋ ትምህርት መስጠት እንደሚጀምር ተገለጠ። በዩንቨርሲቲዉ በታሪክ ትምህርት ዘርፍ ዶክተር የሆኑት ፕሮፌሰር ማይክል ግሬቨርስ ለዶይቼ ቬለ እንደተናገሩት በቅርብና መካከለኛዉ የምስራቅ ስልጣኔ ትምህርት ክፍል ስር በጎርጎሮሳዊዉ ዘመን ቀምር ከጥር 2017 ጀምሮ ቋንቋዉን ማስተማር ይጀምራል።
በግዕዝ ቋንቋ በርካታ ጥንታዊ የሥነ-ፅሁፍ ፣ የፍልስፍና ፤የሥነ-ክዋክብት እንዲሁም የሕክምና ጹሁፎች በመኖራቸዉ ቋንቋዉን ማጥናት የመካከለኛዉ ዘመንን የሜዲተራንያን ስልጣኔና ታሪክ ላይ ለሚደረገዉ ምርምር ከፍተኛ አስተዋፅኦ አለዉ ተብሏል።
ከደቡብ ሴሜቲክ ቋንቋ የሚመደበዉ የግዕዝ ቋንቋ በአክሱም ዘመን ይነገር እንደነበር መዛግብት ይጠቁማሉ ።በጎዕዝ የተፃፉ አበዛኛወቹ መፃህፍት ሀይማኖታዊ ይዘት ያላቸዉ ቢሆኑም የመካከለኛዉ ዘመን ስልጣኔን የሚሳያሳዩ የተለያዩ የስነፅሁፍ፣ የፍልስፍና፤ የህክምናና የስነከዋክብት መፃህፍትም በዚሁ ቋንቋ እንደሚገኙ የዘርፉ ተመራማሪወች ይገልፃሉ። በመሆኑም የመካከለኛዉን ዘመን ታሪክ ለሚያጠኑ ተመራማሪወች አሁን አሁን ቀልብ እየሳበ የመጣ ይመስላል።
በቶሮንቶ ዩንቨርሲቲ በታሪክ ትምህር ዘርፍ ዶክተር የሆኑት ፕሮፌሰር ማይክል ግሬቨርስ እንደሚናገሩት በቶሮንቶ ዩንቨርሲቲ የቅርብና የመካከለኛዉ ዘመን ስልጣኔ ትምህርት ክፍል ስር በጎርጎሮሳዊዉ ዘመን ቀመር ከጥር 2017 ጀምሮ የግዕዝ ቋንቋ መስጠት ይጀምራል ።በትምህርት ክፍሉ ከአሁን ቀደም አረብኛና ዕብራይስጥን የመሳሰሉ የሴም ቋንቋወች እየተሰጡ መሆናቸዉን ፕሮፌሰር ማይክል ግሬቨርስ ተናግረዋል።
በኢትዮጵያ ታሪክ ላይ ምርምር ያካሄዱት ፕሮፌሰር ማይክል ግሬቨርስ፤ ላቲን በአዉሮፓ ባህልና ቋንቋ ላይ ያለዉን ተፅኖ ያህል ግዕዝም በምስራቅ አፍሪካ ታሪክ ላይ ተፅዕኖ አለዉ ብለዋል። ምንም እንኳ ቋንቋዉ በአሁኑ ወቅት ከቤተክርስቲያን ዉጭ ተግባቦት ላይ እየዋለ ባይሆንም ፣በቋንቋዉ የተፃፉ የመካከለኛዉ ዘመን የሜዲተራኒያንን ታሪክና ስልጣኔ የሚያሳዩ በርካታ ፅሁፎች እንደሚገኙ ገልፀዋል።
« ግዕዝ ቋንቋ የተፃፉ በግዕዝ ብቻ የምናገኛቸዉ ፅሁፎች አሉ። በቀደመዉ ዘመን ወደ ግዕዝ የተተረጎሙ ነገር ግን መሰረታቸዉ የሜዲተራንያኑ አለም የሆኑ የጠፉና በጭራሽ ሊገጉ የማይችሉ ፅሁፎችም አሉ ። እነዚህን ፅሁፎች ለማግኘት ከኢትዮጵያ በስተቀር ሌላ አማራጭ የለም።»
ይሁን እንጅ ግዕዝን ማጥናት በቋንቋዉ የተፃፉ የ2000 አመት እድሜ ያላቸዉን በርካታ ፅሁፎች ላይ ምርምርና ጥናትን ለማድረግ እድል የሚሰጥና ለታሪክ ምርምር ዘርፍ ከፍተኛ አስተዋፅኦ እንደሚያበረክት ፕሮፌሰሩ ተናግረዋል።ይሁን እንጅ ቋንቋዉ ያለዉን ጠቀሜታ ያህል ትኩረት አልተሰጠዉም ። በመሆኑም የቶሮንቶ ዩንቨርሲቲ ይህንን የጥናት ተቋም በሰሜን አሜሪካ የኢትዮጵያ ጥናት ማዕከል የማድረግ አላማ እንዳለዉ ጨምረዉ ገልፀዋል።
«በተለየ ሁኔታ ተስፋ የምናደርገዉ እዚህ ቶሮንቶ የከፈትነዉ። የጥናት ተቋም ወደፊት በሰሜን አሜሪካ የኢትዮጵያ ጥናት ማዕከል እንዲሆን ነዉ። ያ ነዉ የእኛ አላማ።»
ለጥናት ተቋሙ በካናዳ የሚገኙ የኢትዮጵያ ማህበረሰብ አባላት የገንዘብ ድጋፍ ያደረጉ ሲሆን በተለይ ዘ ዊክ ኤንድ በሚባል ቅፅል ስሙ የሚታወቀዉ ድምፃዊ አቤል ተስፋየ በግሉ 50 ሺህ የካናዳ ዶላር ማበርከቱ ታዉቋል።
በጀርመን ሃገር ሃምቡርግ ዩንቨርሲቲ በኢትዮጵያ ጥናቶች ትምህርት ክፍል እየተሰጠ የሚገኘዉ የግዕዝ ቋንቋ፣ የቶሮንቶ ዩንቨርሲቲ ከኢትዮጵያ ዉጭ ያለ ሁለተኛዉ ግዕዝን የሚያስተምር ተቋም ይሆናል።
ኢትዮጵያ ከአፍሪካና ከዓለም የስፖርት የአመራር መንበሮች ለምን ራቀች? ‹‹ዓለም አቀፍ የስፖርት ተቋማት [ከኢትዮጵያ] ቋሚ ሰው እንደማያገኙ ነው ድምዳሜ ላይ የደረሱት››አቶ ፍቅሩ ኪዳኔ፣ የአፍሪካ እግር ኳስ ኮንፌዴሬሽን ፕሬዚዳንት አማካሪ
ወ/ሮ ዳግማዊት ግርማይ የኢንተርናሽናል ኦሊምፒክ ኮሚቴ አባል ሆነው ጳጉሜን 5 ቀን 2005 ዓ.ም. በቦነስ አይረስ፣ አርጀንቲና በተመረጡበት ዕለት ከወቅቱ ፕሬዚዳንት ዣክ ሩገ ጋር፤ የአፍሪካ እግር ኳስ ኮንፌዴሬሽን፣ የአፍሪካ ስፖርት ኮንፌዴሬሽኖች ማኅበር ፕሬዚዳንት፣ የኢንተርናሽናል ኦሊምፒክ ኮሚቴ የፊፋ ሥራ አስፈጻሚ ኮሚቴ አባል የነበሩት አቶ ይድነቃቸው ተሰማ፤ የአፍሪካ ብሔራዊ ኦሊምፒክ ኮሚቴዎች ማኅበር ተቀዳሚ ምክትል ፕሬዚዳንት፣ የአፍሪካ ስፖርት ከፍተኛ ምክር ቤት ምክትል ፕሬዚዳንት የነበሩት አቶ ፀጋው አየለና አዲሱ የኢትዮጵያ አትሌቲክስ ፌዴሬሽን ፕሬዚዳንት ሻለቃ ኃይሌ ገብረሥላሴ፡፡
19 Nov, 2016 By ሔኖክ ያሬድ Comments ከሦስት አሠርታት በፊት በወቅቱ የዓለም እግር ኳስ ፌዴሬሽኖች ማኅበር-ፊፋ ፕሬዚዳንት ለነበሩት ብራዚላዊው ጆኦዎ ሃቨላንጅ (1908-2008) ጋዜጠኞች ‹‹ከርስዎ በኋላ የፊፋ ፕሬዚዳንት ማን ይሆናል? እርስዎን የሚተካው ማነው?›› ብለው ለጠየቋቸው የሰጡት ምላሽ ባጭር ቋንቋ ‹‹ሚስተር ተሰማ ነዋ!›› ብለው በወቅቱ የአፍሪካ እግር ኳስ ኮንፌዴሬሽን (ካፍ) ፕሬዚዳንት፣ እንዲሁም የአፍሪካ ስፖርት ኮንፌዴሬሽኖች ማኅበር ፕሬዚዳንትና የኢንተርናሽናል ኦሊምፒክ ኮሚቴ አባል የነበሩት አቶ ይድነቃቸው ተሰማ (1914-1979) ለቦታው እንደሚመጥኑ ተናግረው ነበር፡፡
ሃቨላንጅ ያለምክንያት አልነበረም እኚህን ታላቅ ኢትዮጵያዊና አፍሪካዊ የስፖርትና የኦሊምፒክ ግንባር ቀደም መሪ ይድነቃቸው ተሰማን ያጩት፡፡ የኢትዮጵያን ዘመናዊ ስፖርት ያደራጁ ልዩ ልዩ ሕጎችንና መተዳደሪያ ደንቦችን በአማርኛ ያዘጋጁ ለአፍሪካም የተረፉ ናቸው፡፡ የኢትዮጵያ ኦሊምፒክ ኮሚቴን ትክክለኛ መስመር ያስያዙ፣ የአፍሪካ ብሔራዊ ኦሊምፒክ ኮሚቴዎች ማኅበር (አኖካ) ብቻ ሳይሆን፣ በዓለም አቀፍ ደረጃ ብሔራዊ ኢሊምፒክ ኮሚቴዎች ማኅበር (አኖክ) ህልውና የተጉ፣ የአፍሪካን የተለያዩ ስፖርት ኮንፌዴሬሽን ያስተሳሰረው የአፍሪካ ስፖርት ኮንፌዴሬሽኖች ማኅበር የቆረቆሩ በመሆናቸው ሥራዎቻቸው ‹‹ፕሮዤ ተሰማ›› ለመባል የበቁ ነበር፡፡
ሃቫላንጅ ያኔ ይድነቃቸውን ለፊፋ ፕሬዚዳንትነት ሲያስቧቸው ለጥቆማቸው አክብሮታቸውን የገለጹት አቶ ይድነቃቸው፣ በጤና ምክንያት እንደማያስቡት መናገራቸው ይታወሳል፡፡
በመጨረሻው የኢትዮጵያ ንጉሠ ነገሥት መንግሥት (1923-1967) ሆነ በኅብረተሰብአዊት ኢትዮጵያ ጊዜያዊ ወታደራዊ አስተዳደር ደርግ መንግሥት (1967-1979) ዘመኖች፣ ኢትዮጵያ በዓለም አቀፍ የስፖርት ፌዴሬሽኖች፣ በአፍሪካ የተለያዩ ኮንፌዴሬሽኖች፣ በኢንተርናሽናል ኦሊምፒክ ኮሚቴ (አይኦሲ) የአመራርነት እንዲሁም በተለያዩ ኮሚቴዎች በአባልነት ተሳትፎዋ ትታወቅ ነበር፡፡
በዘመነ ይድነቃቸው በአህጉሪቱ የተለያዩ ኮንፌዴሬሽኖች ኢትዮጵያውያን በአህጉራዊው አመራር ውስጥ ነበሩ፡፡ ለምሳሌ አቶ ታደለ መለሰ የአፍሪካ አትሌቲክስ ኮንፌዴሬሽን ሥራ አስፈጻሚ ኮሚቴ አባል፣ አቶ ሰሎሞን በቀለ የአፍሪካ ብስክሌት ኮንፌዴሬሽን ምክትል ፕሬዚዳንትና የምሥራቅና መካከለኛው አፍሪካ ብስክሌት ኮንፌዴሬሽን ፕሬዚዳንት ነበሩ፡፡ ከአቶ ይድነቃቸው ቀጥሎ የአካል ማሠልጠኛና ስፖርት ኮሚሽን ኮሚሽነር የነበሩት አቶ ፀጋው አየለ፣ የአፍሪካ ስፖርት ከፍተኛው ምክር ቤት ምክትል ሰብሳቢ፣ የአፍሪካ ብሔራዊ ኦሊምፒክ ኮሚቴዎች ማኅበር (አኖካ) ተቀዳሚ ምክትል ፕሬዚዳንት ነበሩ፡፡
አቶ ፀጋው በስፖርትና በኦሊምፒክ መድረኮች ላበረከቱት የላቀ አስተዋጽዖ፣ በኢንተርናሽናል ኦሊምፒክ ኮሚቴ ይሁንታ አግኝተው በወቅቱ ፕሬዚዳንት ጁዋን ኦቶንዮ ሳማራንሽ አማካይነት፣ የአገሪቱ ርእሰ ብሔር ኮሎኔል መንግሥቱ ኃይለማርያም በተገኙበት የኦሊምፒክ ኦርደር ሜዳይ መሸለማቸው ይታወቃል፡፡ አቶ ፀጋው በአህጉር ደረጃ የአመራር ቦታ መያዝና የአይኦሲ ቀልብም እሳቸው ላይ ማረፍ ሲጀምር፣ እንደ አቶ ይድነቃቸው፣ የኢንተርናሽናል ኦሊምፒክ ኮሚቴ አባል ሆነው ለመታጨት በሩ የሚከፈትላቸው ጊዜ ሩቅ እንደማይሆን ተስፋ ያደረጉ ጥቂት አልነበሩም፡፡
ይሁን እንጂ ደርግ፣ የኢትዮጵያ ሕዝባዊ ዲሞክራሲያዊ ሪፐብሊክን (ኢሕዲሪ) በ1980 ዓ.ም. ሲመሠርት፣ ቀደም ብሎ በአደረጃጀት ራሱን ችሎ የነበረው ስፖርት ኮሚሽን ፈርሶ ከባህል ጋር ሲቀላቀልና ባህልና ስፖርት ጉዳይ ሚኒስቴር ሲባል፣ ኮሚሽነር ፀጋው አየለ ከቦታው ተነስተው የአካባቢ ጉዳዮች ሚኒስትርነት በመሾማቸው ከስፖርቱና ከኦሊምፒኩ ተፋቱ፡፡
በስፖርት ተወልዶ በስፖርት ውስጥ ያለፈን፣ በወወክማ ኢትዮጵያ በልዩ ልዩ ተግባሮች የተሳተፈና እስከ ዋና ጸሐፊነት የደረሰ፣ የኢትዮጵያ ቅርጫት ኳስ ፌዴሬሽን ፕሬዚዳንት፣ የኢትዮጵያ ኦሊምፒክ ኮሚቴ ዋና ጸሐፊ፣ በስፖርት ኮሚሽን የውድድር ስፖርቶች መምሪያ ኃላፊ የነበረ፣ በኋላም ኮሚሽነርና ብሔራዊ ኦሊምፒክ ኮሚቴ ፕሬዚዳንትነት ደረጃ የደረሰን ኢትዮጵያዊ፣ ለአህጉር አመራርነት ብሎም ለዓለም በሚንደረደርበት ጊዜ ማቆም ለምን? አሰኝቶ ነበር፡፡
ከሩብ ምታመት በፊት የተደረገውን የመንግሥት ለውጥ ተከትሎ፣ የስፖርት ፌዴሬሽኖችን የሚመሩት አባላት የሚመርጡበት ሒደት፣ ስፖርቱን በተለይም ክለቦችን ማዕከል ያደረገ ባለመሆኑና ባመዛኙ ከስፖርቱ ጋር ትውውቅ የሌላቸው መሆኑ፣ ባለፉት ዓመታት የታዩት ውጣ ውረዶች፣ በተለይ በእግር ኳስ ፌዴሬሽን ውስጥ ተፈጥሮ የነበረው ቀውስ በፊፋ እስከ መታገድ የተደረሰበት ገጽታ ይነሳል፡፡
በእግር ኳስና በአትሌቲክስ በምሥራቅና መካከለኛ አፍሪካ ደረጃ ለአመራርነት በቅተው የነበሩት ዶ/ር አሸብር ወልደጊዮርጊስና ወ/ሮ ብስራት ጋሻውጠና ይጠቀሳሉ፡፡ ዶ/ር አሸብር የካፍ ምክትል ፕሬዚዳንትነት ሊበቁ የሚችሉባቸው አጋጣሚዎች ቢፈጠርላቸውም በአገር ቤት የተፈጠረው ውዝግብ እንዲያመልጣቸው ማድረጉ ይነገራል፡፡
ብሔራዊ አትሌቲክስ ፌዴሬሽንን ለስምንት ዓመታት በመምራት ልምድ ያካበቱትና ለክፍለ አህጉራዊው ኮንፌዴሬሽን መሪነት በቅተው የነበሩት ወ/ሮ ብሥራት ጋሻው ጠና፣ በአህጉራዊው ኮንፌዴሬሽን በተለይም ዓለም አቀፍ አትሌቲክስ ፌዴሬሽኖች ማኅበር ምክር ቤት አባልነት ታጭተው፣ የውድድር ጊዜውን እየጠበቁ ሳለ ከብሔራዊው ፌዴሬሽን ፕሬዚዳንትነት እንዲነሱ መደረጉ ዋጋ አስከፍሏል፡፡
ከርሳቸው ጋር ተፎካካሪ የነበሩት የሌሎች አገሮች ዕጩዎች በቀላሉ ለመመረጥ አስችሏቸዋል፡፡ ኢትዮጵያ በአትሌቲክስ በተለይም በረዥም ርቀትና በማራቶን ገናና ስም ያላት መሆኑ ሥጋት ፈጥሮባቸው ነበር፡፡ ‹‹ባለቤቱ ያቀለለውን…›› እንዲሉ የኢትዮጵያ ዕድል አምልጧል፡፡
በኢንተርናሽናል ኦሊምፒክ ኮሚቴና በአፍሪካ እግር ኳስ ኮንፌዴሬሽን፣ እንዲሁም በተለያዩ ተቋማት በልዩ ልዩ ቦታዎች ያገለገሉትና እያለገሉ ያሉት የቀድሞው የኢትዮጵያ ኦሊምፒክ ኮሚቴ ዋና ጸሐፊ አቶ ፍቅሩ ኪዳኔ፣ ሃቻምና (2007 ዓ.ም.) ከሪፖርተር ጋር ባደረጉት ቃለ ምልልስ በወ/ሮ ብሥራት ላይ የተፈጸመውን ድርጊት ተችተው ነበር፡፡ እንዲህ ሲሉ፡-
‹‹በኢትዮጵያ አትሌቲክስ ፌዴሬሽን የተደረገውን ብንመለከት፣ ወ/ሮ ብሥራት ለትልልቅ ዓለም አቀፍ ተቋማት አመራርነት የሚያበቃቸውን መንገድ ሲጀምሩ ነው እንዲነሱ የተደረገው፡፡ ከአፍሪካ እግር ኳስ ኮንፌዴሬሽን ጀምሮ በየደረጃው በሚገኙ ዓለም አቀፍ የስፖርት ተቋማት ውስጥ፣ ኢትዮጵያውያን የሚገቡበትን ሁኔታ ተነስቶ ውይይት ሲደረግ፣ ቋሚ ሰው እንደማያገኙ ነው ድምዳሜ ላይ የሚደርሱት፤ ለኔም ተደጋግሞ የሚነገረኝ ይኸው ነው፡፡ ይኼ ችግር ሥር የሰደደ ነው፡፡›› ይሄ ሥር የሰደደው ችግር አቶ ፀጋው አየለ ከተነሱበት ከ1980 ዓ.ም. የጀመረ ነው፡፡ ወ/ሮ ብሥራት በምን ምክንያት እንደተነሱ እንኳ አልተነገረም፡፡ ‹‹ክልሉ ውክልናዬን አንስቻለሁ፤›› ማለቱ ብቻ ነበር የተሰማው፡፡
ኢትዮጵያ በአሁን ወቅት በዓለም አቀፍና በአህጉር፣ እንዲሁም በኢንተርናሽናል ኦሊምፒክ ኮሚቴ በአመራርነትና በአባልነት ያላት ወ/ሮ ዳግማዊት ግርማይ ናቸው፡፡ የኢትዮጵያ ባድሚንተን ፌዴሬሽን ፕሬዚዳንቷ ወ/ሮ ዳግማዊት፣ የአፍሪካ ባድሚንተን ኮንፌዴሬሽን ሥራ አስፈጻሚ ኮሚቴ አባል፣ የብሔራዊ ኦሊምፒክ ኮሚቴዎች ማኅበር (አኖክ) ሥራ አስፈጻሚ ቦርድ አባል ናቸው፡፡ ከጳጉሜን 5 ቀን 2005 ዓ.ም. ወዲህ ደግሞ የኢንተርናሽናል ኦሊምፒክ ኮሚቴ በግል አባል ሆነዋል፡፡ (ጳጉሜን 5 ቀን በኢትዮጵያ ኦሊምፒክ ታሪክ ልዩ ቦታ አላት፤ አበበ ቢቂላ በሮም ኦሊምፒክ ማራቶን ድል ያደረገው ጳጉሜን 5 ቀን 1952 ዓ.ም. ነበር)፡፡ ቀደም ሲልም በኢትዮጵያ ኦሊምፒክ ኮሚቴ ዋና ጸሐፊነታቸው በኢንተርናሽናል ኦሊምፒክ ኮሚቴ አባልነት ሲሠሩ ነበር፡፡ እንዲሁም የኢትዮጵያን ኦሊምፒክ ኮሚቴ ተቀዳሚ ምክትል ፕሬዚዳንት፣ ፕሬዚዳንትና ዋና ጸሐፊነት ከማገልገላቸው በተጨማሪ፣ አቶ ፀጋው አየለ በተቀዳሚ ምክትል ፕሬዚዳንትነት መርተውት በነበረው የአፍሪካ ብሔራዊ ኦሊምፒክ ኮሚቴዎች ማኅበር (አኖካ)፣ የሥራ አስፈጻሚ ቦርድ አባል ሆነው አገልግለዋል፡፡
በብሔራዊ አትሌቲክስ ፌዴሬሽን ለዘመናት የአመራርነት ቦታን ያጡት አትሌቶች ዘንድሮ ባስነሱት ‹‹አብዮት›› መንበሩን ጨብጠውታል፡፡ ፌዴሬሽኖች የክለቦች መሆኑን ያሳየው 20ኛ የኢትዮጵያ አትሌቲክስ ፌዴሬሽን ጉባኤ፣ ሻለቃ ኃይሌ ገብረሥላሴን ፕሬዚዳንት፣ ገብረእግዚአብሔር ገብረማርያምን ምክትል ፕሬዚዳንት አድርጎ መርጧል፡፡ ሁለቱም በአትሌቲክሱ ውስጥ ያለፉና የላቀ ደረጃ ላይ የደረሱ መሆናቸው ይታወቃል፡፡
ለበርካታ ዓመታት በብሔራዊ ፌዴሬሽን አመራር ውስጥ የአዲስ አበባ አትሌቲክስ ክለቦች ሳይኖራቸው ቆይቶ ለመጀመሪያ ጊዜ ሁለት ባለሙያዎችን ሻለቃ ኃይሌና ዶ/ር በዛብህ ወልዴን በዘንድሮው ምርጫ አስገብተዋል፡፡ ዶ/ር በዛብህ የኢትዮጵያ ኦሊምፒክ ኮሚቴ የቀድሞ ዋና ጸሐፊ የነበሩ ሲሆን፣ በተሰናባቹ ሥራ አስፈጻሚ ኮሚቴ በአባልነት የተሰየሙት ምክትል ፕሬዚዳንት የነበሩት ዘብጥያ በመውረዳቸው ነበር፡፡
እነ ሻለቃ ኃይሌ ወደ አመራርነት መምጣት ባላቸው ገናና ስም አማካይነት ወደ አህጉራዊና ዓለማቀፋዊ የስፖርትና ኦሊምፒክ ተቋማት የመግባት የመመረጥ ዕድላቸው እንደሚሰፋ ይታመናል፡፡
የብሔራዊ አትሌቲክስ ፌዴሬሽን የምርጫ ሒደት ፋና ወጊ ሆኖ በሌሎችም ብሔራዊ ፌዴሬሽኖች እንዲንፀባረቅ የሚፈልጉ ለየስፖርቱ ልዕልና ብቻ ሳይሆን ኢትዮጵያ በተለየ ታዋቂ በሆነችባቸውና በአህጉር ደረጃ ኮንፌዴሬሽንን በመመሥረት ከታወቀችባቸው የአህጉርና የዓለም አመራርነት ለመመለስ በር እንደሚከፍትላት ነው፡፡
ኢትዮጵያን ከ1928 እስከ 1933 ዓ.ም. ድረስ ወርሮ የነበረው የኢጣሊያ ፋሺስት ሠራዊት፣ ድል የተመታበትን 75ኛ ዓመት የአልማዝ ኢዮቤልዩ የድል በዓል ምክንያት በማድረግ ሦስት የውጭ አገር ዜጎችን ጨምሮ ለ25 ታላላቅ አርበኞች የመታሰቢያ ቴምብር ታተመላቸው፡፡
የኢትዮጵያ ፖስታ አገልግሎት ድርጅት ‹‹የኢትዮጵያ ጀግኖች አርበኞች 75ኛ ዓመት መታሰቢያ የድል በዓል›› በሚል ርእስ ያሳተመው ስድስት ዓይነት ቴምብሮችን ኅዳር 1 ቀን 2009 ዓ.ም. በመላ አገሪቱ አሠራጭቷል፡፡
አምና በሚያዝያ 2008 ዓ.ም. የጥንታዊት ኢትዮጵያ ጀግኖች አርበኞች ማኅበር የድሉን አልማዛዊ ኢዮቤልዩ በብሔራዊ ደረጃ በልዩ ልዩ ዝግጅቶች ሲያከብር አንዱ እቅዱ የአርበኞች መታሰቢያ ቴምብር ማሳተም ነበር፡፡
እንደ ማኅበሩ መግለጫ፣ በቴምብሮቹ ላይ እነማን ይካተቱ በሚለው ጉዳይ ዙሪያ የማኅበሩ የሥራ አመራር ምክር ቤት መክሮና ዘክሮበት በስማቸው ቴምብር እንዲታተምላቸው ከብዙዎቹ መካከል የመረጣቸው 25 ናቸው፡፡ በአንድ ቴምብር ላይ ከአራት እስከ ስድስት አርበኞችን የሚወክሉ ምስሎችን ወጥተዋል፡፡
በመስፈርቶቹ መሠረት ከተመረጡት አርበኞች መካከል ከሃይማኖታዊ ታላቅ ተልዕኮአቸው በተጨማሪ የአርበኝነት ግዳጅን በመወጣት በጀግንነት የሕይወት መስዋዕትነት የከፈሉት የምዕራብ ኢትዮጵያ ጎሬ ጳጳስ ብፁዕ አቡነ ሚካኤልና የምሥራቅ ኢትዮጵያ ጳጳስ ብፁዕ አቡነ ጴጥሮስ በመታሰቢያው ቴምብር ተካትተዋል፡፡
እንዲሁም ጠላትን ፊት ለፊት ተጋፍጠው የሕይወትና የአካል መስዋዕትነት እየከፈሉ ካርበደበዱት መካከል ራስ ደስታ ዳምጠው፣ ደጃዝማች ኃይሉ ከበደ፣ ልዕልት ከበደች ሥዩም መንገሻ (እመቤት ሆይ)፣ ደጃዝማች በላይ ዘለቀ፣ ደጃዝማች ኃይለማርያም ማሞ፣ ደጃዝማች ገረሡ ዱኪ፣ ደጃዝማች ባልቻ አባ ነፍሶ፣ ደጃዝማች አፈወርቅ ወልደሰማያት፣ ፊታውራሪ ዓለማየሁ ጎሹ፣ ሼህ ሆጄሌ አልሃሰን፣ ደጃዝማች ፍቅረማርያም አባተጫንና ኮሎኔል በላይ ኃይለአብ ይገኙበታል፡፡
በጥንታዊት ኢትዮጵያ ጀግኖች አርበኞች ማኅበር ፕሬዚዳንትነት ካገለገሉት መካከል፣ ሁለቱ ቀዳሚዎች ራስ አበበ አረጋይና ራስ መስፍን ስለሺ፤ በፋሺስቱ ሩዶልፍ ግራዚያኒ ላይ የካቲት 12 ቀን 1929 ዓ.ም. አደጋ የጣሉት አብርሃ ደቦጭ፣ ሞገስ አስገዶምና ስምዖን አደፍርስ፣ የኢትዮጵያ ሰንደቅ ዓላማ በፋሺስቶች ሲዋረድ፣ መቀበል አቅቷቸው በሮም አደባባይና በኢጣሊያ በረሃዎች ታላቅ ገድል የፈጸሙት ደጃዝማች ዘርዓይ ድረስና ኮሎኔል አብዲሳ አጋ በየቴምብሮቹ ምስላቸው ታትሟል፡፡
የፋሺስቶች ወረራ አስቆጥቷቸው በአርበኝነት ተጋድሎ ከኢትዮጵያ ጐን ለቆሙ የውጭ ዜጐች እንግሊዛውያኑ ሲልቪያ ፓንክረስት፣ ሜጀር ጀነራል አርዲ ቻርለስ ዊንጌትና አሜሪካዊው ኮሎኔል ሲ ሮቢንሰንም የመታሰቢያ ቴምብሮቹ አካሎች ናቸው፡፡
በወቅቱ በነበረው የመንግሥታቱ ማኅበር (ሊግ ኦፍ ኔሽንስ) መቀመጫ ጄኔቭ በመገኘት፣ ለዓለም መንግሥታት አቤቱታቸውን ያሰሙት ንጉሠ ነገሥት ቀዳማዊ ኃይለ ሥላሴ (1923-1967) ዲስኩር ሲያሰሙ የተነሱት ፎቶም የኅትመቱ አካል ነው፡፡ ከ80 ዓመታት በፊት፣ ሰኔ 23 ቀን 1928 ዓ.ም. ቀዳማዊ ኃይለ ሥላሴ በሸንጎው ላይ ካደረጉት ዲስኩር የሚከተለው ኃይለ ቃል ይገኝበታል፡፡
‹‹… ከእግዚአብሔር መንግሥት በቀር የፍጡር መንግሥት ሁሉ አንዱ ከአንዱ የማይበልጥ ሥራ የለውም፡፡ ነገር ግን በምድር ላይ ኃይለኛ የሆነው መንግሥት ምንም በደል የሌለበትን የሌላውን መንግሥት ሕዝብ ለማጥፋት የሚገባው መስሎት በተነሳበት ጊዜ ተጠቂው ወገን ለመንግሥታት ማኅበር የተበደለውን የሚያቀርብበት ሰዓት ነው፡፡ እግዚአብሔር ታሪክ ለምትሰጡት ፍርድ ለመንግሥት ማኅበርም ምስክር ሆነው ይመለከታሉ…››
የጥንታዊት ኢትዮጵያ ጀግኖች አርበኞች ማኅበር ‹‹እኔ ለሀገሬ›› በሚል ርእስ ባዘጋጀው፣ የ75ኛ ዓመት የአልማዝ ኢዮቤልዩ የድል በዓል መታሰቢያ ቴምብሮች መግለጫው ላይ እንደተወሳው፣ በመታሰቢያ ቴምብሩ ላይ ምስሎቻቸው እንዲወጣ የተደረጉት አርበኞች አመራረጥ፣ ‹‹በተቻለ መጠን ሚዛናዊ የሆነ ኅብረ ብሔራዊና የጾታ ስብጥርን ከግንዛቤ ውስጥ ያስገባ ነው፡፡››
ይሁን እንጂ ከ25ቱ አርበኞች መካከል ሴት አርበኛ አንድ ብቻ መሆናቸው ለምን? ያሉ አልታጡም፡፡ በአምስቱ ዘመን በተለያዩ ግንባሮች በውጊያው አውድማ ውስጥ ከዘመቱት በሺዎች ከሚቆጠሩት ሴቶች መካከል አንዲት አርበኛ ልዕልት ከበደች ሥዩም ብቻ ለቴምብሩ በቅተዋል፡፡
ሌላው ቢቀር ማኅበሩ ለአልማዝ ኢዮቤልዩ መታሰቢያ ባሳተመው ‹‹እኔ ለሀገሬ›› መጽሔት ጀግንንታቸው የተዘረዘረላቸው ፊታውራሪ በላይነሽ ገብረ አምላክ ሁለተኛዋ ለመሆን ለምን አልታደሉም?
በ1928 ዓ.ም. በምሥራቅ ግንባር ሰርጎ የገባው የፋሺስት ወራሪን ፊታውራሪ በላይነሽ ገብረ አምላክ ሱሪ ታጥቀው፣ ዝናር ታጥቀው ብረት አንግተው ተፋልመዋል፡፡ ከፊታውራሪ በላይነሽ ጋር ከ15 ዓመታት በፊት ቃለምልልስ ባደረገው ‹‹እኔ ለሀገሬ›› መጽሔት አገላለጽ፣ ከወረራው 10 ዓመት በፊት ያረፉትን የአባታቸውን ፊታውራሪ ገብረአምላክ ውብነህ ማዕረግን የያዙት ፊታውራሪ በላይነሽ፣ ከድል በኋላ ቀዳማዊ ኃይለ ሥላሴ ዘንድ በቀረቡበት ጊዜ፣ ጃንሆይ ‹‹ጄኔቭ በነበርንበት ጊዜ፣ በላይነሽ የምትባለው ሴት ትዋጋለች እየተባለ የምንሰማው እሷን ነው?› ብለው ጠየቁ፡፡ ደጃዝማች ይገዙም ‹አዎ› ብለው አቀረቡኝ፡፡ ጃንሆይም በፈገግታ ተቀበሉኝ፡፡ ‹አለሽ እንዴ! ማን ትባያለሽ?› አሉኝ፡፡ እኔም፣ ‹ፊታውራሪ በላይነሽ ነኝ› አልኳቸው፡፡ ‹በስምሽ ተጠሪበት› ብለው ሹመቱን አፀደቁልኝ፡፡››
ፋሺስት ኢጣሊያ ኢትዮጵያን ሲወር ባለቤታቸው በጅጅጋ በኩል ወደ ጂቡቲ ለስደት እንዲሄዱ ቢገፋፏቸው አገራቸውን ትተው እንደማይሄዱና ተጋድሏቸውን እንደሚቀጥሉ ነግረዋቸው የተለዩዋቸውን እኚህን እርመኛ አርበኛ የቴምብሩ ገበታ ሊረሳቸው ባልተገባ ነበር፡፡
አደራ ተረካቢ ወካይ የሆኑ ወጣቶችን ጨምሮ በስድስት ዓይነት የታተሙት 600 ሺሕ ቴምብሮች ሲሆኑ፣ የያንዳንዱ ዋጋም ከ1 ብር እስከ 1.50 ብር መሆኑ ታውቋል፡፡
በዳግማዊ ምኒልክ ዘመን (1888 ዓ.ም.) ዓድዋ ላይ ድል የተመታው የኢጣሊያ ወራሪ ሠራዊት፣ ከ40 ዓመት ቆይታ በኋላ በፋሺስቱ ቤኔቶ ሙሶሎኒ አማካይነት ኢትዮጵያን መውረሩና በተለይ በዓለም የተከለከለው የመርዝ ጋዝ በመጠቀም የኢትዮጵያን ሠራዊት በ1928 ዓ.ም. መፈታቱ ይታወሳል፡፡
እርመኛ አርበኞች የአገሪቱን ነፃነት ለማስከበር የሕዝቡን ልዕልና ለማስጠበቅ መራር ተጋድሎ ማድረጋቸውም ባይዘነጋም የፋሺስት ወንጀለኞች በታኅሣሥ 1928 ዓ.ም. የኢትዮጵያን ሠራዊት የፈቱበት፣ በተምቤንና በሐሸንጌ በመርዝ ጋዝ ያደረሱት እልቂት ይጠቀሳል፡፡
ከሰባ አምስት ዓመታት በፊት የድሉን ብሥራት አስመልክተው ባለቅኔው የእንጦጦ ራጉኤሉ ብርሃኑ ድንቄ (ከስድስት አሠርታት በፊት በአሜሪካ የኢትዮጵያ አምባሳደር የነበሩ) ግእዝ ከአማርኛ አጣቅሰው እንዲህ ተቀኝተው ነበር፡-
ኢትዮጵያውያን በተለያዩ ጉዳዮች በራሳቸው ይመካሉ፡፡ ከነሱም ሌላ በኢትዮጵያ የሚመኩ አሉ ብዙ ጥቁር ሕዝቦች፡፡ ከነዚህ ውስጥ ከሰሜን አሜሪካ በስተደቡብ በሚገኙ ደሴቶች ውስጥ የሚኖሩት የዌስት ኢንዲያን ጥቁሮች ናቸው፡፡ በተለይም ደግሞ ጃማይካውያን፡፡ እነዚህ በራስ ተፈሪ ስም ራስ ተፈሪያን የሚባል ቡድን አቋቁመው ኢትዮጵያ መመኪያ ሀገራቸው እንደሆነች ይከራከራሉ፡፡ አብርሃም በእግዚአብሔር ጥሪ ከከሃዲዎቹ ሀገር ከካራን ወጥቶ ወደ ተስፋይቱ ወደ እግዚአብሔር ሀገር ወደ ከነዓን እንደሄደ የነሱም የተስፋ ምድራቸው ሀገር እግዚአብሔር ኢትዮጵያ እንደሆነች ይናገራሉ፡፡ ለዚህም ነው በሕይወታቸውና የሕይወታቸው መግለጫ በሆነው በሥነ ጽሑፋቸው ውስጥ ኢትዮጵያ ገንና የምትገኘው፡፡
ዌስት ኢንዲያንስ ምንጫቸው አፍሪካ እንደሆነች ያምናሉ፡፡ የማንነታቸው መገኛ እንደምትሆንም ይገምታሉ፡፡ በአ.አርዳቶርኔ መጽሐፍ ‹‹The scholar Man›› ውስጥ ያለው የዩኒቨርሲቲ አስተማሪ አዳም ኩየስተስ የማንነቱን ጉዳይ አንስቶ ሲናገር ‹‹የራሴ ታሪክ ኖሮኝ እንዳደገ ሰው ስለራሴ ምንም ነገር አላውቅም፡፡ የማውቀው ያልሆንኩትን ብቻ ነው፡፡ እንግሊዛዊ አይደለሁም እንደምገምተው እንዲያውም ዌስት ኢንዲያንም አይደለሁም›› ይላል፡፡ ትግሉ ማን እንደሆነ ለማወቅ ነው፡፡
በዚህ የማንነት ፍለጋ ውስጥ ነው አፍሪካ በተለይ ደግሞ ኢትዮጵያ የማንነታቸው ተምሳሌት ሆና በየድርሰቶቻቸው ውስጥ የምትገለፀው፡፡ በሲልቪያ ዋይንተር በተጻፈው ‹‹The Hills of Hebron›› በሚለው ድርሰት ውስጥ ፀጉሩ የተንዠረገገውና ፂማሙ ራስታ ሲታሠር በፖሊስ መኪና ፊት ተንበርክኮ በጥልቅ ስሜት፤
ኢትዮጵያ ንቂ፣ ንጋታችን በእጃችን ናትና፡፡ እያለ ይዘምራል፡፡ ‹‹The children of sisyphus›› በሚለው በኦርላንዶ ፓተርሰን ድርሰት ውጥ ያለው የራስ ተፈሪያውያን መሪ ወንድም ሰሎሞን ደግሞ የኃይለሥላሴ መንፈስ እንዳደረበት ጥቁር ሙሴ ይቆጠራል፡፡ የራስ ተፈሪያውያን ተከታይ ሴቶች ስለኒህ የኢትዮጵያ ንጉሥ እንደሚከተለው ይናገራሉ፡፡
‹‹በነሱ እኩይ መንገድ እኛን ሴቶችን ያረከሱንን ነጫጮቹን ውሾችና ቡናማዎቹን ከሃዲዎች የእኛ ጥቁር አምላክ፣ እውነተኛ የእስራኤል ልጆች፣ የጥቁር ንጉሥ ሰለሞንና የጥቁሯ ንግሥት ሳባ ዘሮች ያቃጥሉልናል፡፡
ይኸው ወንድም ሰለሞን ስለጥቁሮች በደል ‹‹አዎ ወንድሞቼ! ነገር ግን አሁንም ከኛ የደበቁት ከሁሉም በላይ በጣም ጠቃሚ የሆነ ሌላ ነገር አለ፡፡ ይህም ያ ሰው አምላክ ነው፡፡ የራስ ተፈሪ መንፈስ ስለምንፈልገው በሁላችን ላይ አርፏል፡፡ ይህ ይህ ነው ወንድሞቼ ነጮቹ ሰዎች በእሱና በኛ ላይ የፈፀሙት የከፋ ሀጢአት፡፡ ይህንንም ቡናማዎቹ አጋሮቻቸው አሁንም ያስተጋባሉ፡፡ በማለት ብቸኛው መፍትሔያቸው ወደ ኢትዮጵያ መመለስ መሆኑን ይሰብካል፡፡ በዚሁ ገጽ ላይም ኢምፔሪያሊዝም ነጮችንም ጥቁሮችንም ባርያ እንዳደረጋቸውና እንግሊዝን ያገነናትና ለዚህ ያበቃትም የጥቁሮች ላብ መሆኑን ይዘረዝራል፡፡
Originally posted on MUHAJER SEMAN SURAFEL: በአንድ ወንጀል ድጋሚ ቅጣት የተከለከለው የመጨረሻ ውሳኔ በሆነ ጥፋተኝነቱ በተረጋገጠበት ወይም በነፃ በተለቀቀበት ወንጀል ሲሆን ነው፡፡ በዚህም መሰረት በወንጀል ሥነ ሥርዓቱ ዓቃቤ ሕግ በተሰጠው ስልጣን መሰረትContinue reading “BLOG WEBSITE HOME”
ያሳለፍነውን የደስታ ዘመን ለማስመለስ ጠንክረን እንሰራለን ስትል የኢሃድግ ሥራ አስፈጻሚ የሆነችው እና በቅጽል ስሟ ሞንጆሪኖ ተብላ የምትታወቀው ወይዘሮ ፈትለወርቅ አሳሰበች።
የሰሞኑ ትኩስ ጉዳይ የዲባቶ (ዶክተር) አምባቸው ፋውንዴሽን ነው፡፡ ሌሎቹን ሁሉን ጥያቄወች ወደጎን በመተው፣ የፋውንሽኑ ምሥረታ ቢያንስ ቢያንስ ወቅቱን የጠበቀ አይደለም ማለት ይቻላል፡፡ ዐብይ አህመድ የፋውንዴሽኑ ጉዳይ ባሁኑ ጊዜ በሰፈው እንዲናፈስለት የፈለገው፣ በሱ በራሱ ዋና አቀናባሪነት ባሕርዳር ላይ የደረሰው የሰኔ 15ቱ ያማራ ቁስል እንዲያመረቅዝ ለማድረግ ብቻና ብቻ ነው፡፡ ከወያኔ መወገድ በኋላ ያማራ ክልል አመራሮች በተወሰነ ደረጃ ተጠናክረው ኦሮሙማን መገዳደር በመጀመራቸው፣ የባሕርዳሩን ጭፍጨፋ እያስታወሱ እንዲሸማቀቁና በጎጥ እንዲከፋፈሉ መደረግ አለባቸው፡፡
ጊዜው ጦቢያን ሊቆረጣጥማማት ባሰፈሰፈው በኦሮሙማ ጅብ ላይ ሙሉ ትኩረት አድርጎ፣ የሞት ሽረት ትግል የሚደረግበት እንጅ፣ ያለፈውን ቁስል እያስታወሱ የሚወቃቀሱበት አይደለም፡፡ ስለዚህም የዲባቶ አምባቸውን ፋውንዴሽን ጉዳይ ያለወቅቱ የሚያናፍሱ ግለሰቦች፣ አውቀውም ሆነ ባለማወቅ የጦቢያውያንን ትኩረት እየበታተኑ፣ በዚህም ደግሞ የኦሮሙማን አጀንዳ ለማሳካት የበኩላቸውን እያገዙ መሆናቸውን ሊገነዘቡት ይገባል፡፡ የዲባቶ አምባቸው ፋውንዴሽን ጉዳይ ሲደርስ ይደርሳል፡፡ መጀመርያ የቂጤን ብላለች ብልጢት፡፡
እንዴት የሚገርምና የሚጠቅም ፕሮግራም እንደሆነ ሁሉም አውቆ ቢሰማው ደስ ይለኛል፡፡ በበኩሌ መንፈሴን የሚያድስልኝ ፕሮግራም ነው፡፡በርቱ ብዙ ነፍሶች ታድናላችሁ፡፡
እውነት እግዚአብሔር ነው፡፡ እግዚአብሔር ደግሞ ዘለዓለማዊ ነው፡፡ እውነትም ዘለዓለማዊት ናት፡፡ <የሰዎችን ልጆች ጥላዎች> ሲያስበረግጉ ከኖሩት ነገሮች አንዷ እውነት ናት፡፡ ‹የሰዎች ልጆች ጥላዎች› ያልኩት ሰው ከሚለው ስያሜ ለመለየት ነው፡፡ እነዚህ እውነትን የሚፈሯትና የሚጠሏት አካላት ሰዎች አይደሉም፡፡ ሰው እውነትን ይወዳል፣ በእውነትም ይኖራል፣ ለእውነትም ይሞታል፡፡ እርሱ በእውነት እጆች የተፈጠረ ነውና፡፡ ነገር ግን <የሰው ጥላዎች> አሉ፡፡ ሰዎች ያልሆኑ፤ ነገር ግን የሰው መልክ ያላቸው፣ ራስ ያላቸው ነገር ግን አእምሮ የሌላቸው፣ ሆድ ያላቸው፣ ነገር ግን ልቡና የሌላቸው፣ አፍ ያላቸው ነገር ግን አንደበት የሌላቸው፣ ጉሮሮ ያላቸው ነገር ግን አንገት የሌላቸው፡፡ እነዚህ ሰዎች አይደሉም፡፡ እነዚህ ‹የሰው ጥላዎች› ናቸው፡፡ ጥላ እንደሚጠፋው እነርሱም ይጠፋሉ፤ ጥላን ብርሃን እንደሚያጠፋው እነርሱንም የእውነት ብርሃን ያጠፋቸዋል፡፡
በሰሞነ ሕማማት የተፈጸመው ድርጊት ይኼው ነበር፡፡ የሰው ጥላዎች እውነትን ለመግደል ያደረጉት ሙከራ፡፡ እነዚህ የሰው ጥላዎች ራሳቸውን እውነተኛ ከማድረግ ይልቅ አውነትን በመግደል ሐሰተኛነታቸውን መሸፈንና እንደማንነታቸው ሁሉ በእውነት ጥላ መኖር ነበር የፈለጉት፡፡ ክርስቶስ እውነት ነው፤ ያስተማረውም እውነት ነው፤ ለሐሰት አንድም ቦታ ሳይሰጥ የገለጠው እውነትን ነው፡፡ ይህ እውነት ግን መኖሪያቸውንና ማንነታቸውን ሐሰት ላደረጉት ‹የሰው ጥላዎች› አልተመቻቸውም፤ አመማቸው፤ በየጊዜው ራሳቸውን እንዲያዩና ራሳቸውን እንዲወቅሱ ስላደረጋቸው አመማቸው፤ የእውነት መኖር ሐሰትን ማንጸርያ ስለሚያመጣባት አመማቸው፤ ብቻቸውን ሆነው ያለምንም ማንጸሪያ ነን ያሉትን ሁሉ እየታመኑ እንዲኖሩ ነበር ሃሳባቸው፤ ነገር ግን እውነት መጣችና ከጎናቸው ስትቆም በቀላሉ ጥላው ከብርሃኑ ተለየ፡፡ ብርሃን ከሌለ ጨለማን፣ ቀን ከሌለ ሌሊትን፣ ሕይወት ከሌለ ሞትን፣ ክብር ከሌለ ውርደትን፣ ነጻነት ከሌለ ባርነትን በምን መለየት ይቻላል፡፡
እነዚህ በሰሞነ ሕማማት እውነትን ለመግደል የተነሡት የሰው ጥላዎች ሦስት ነገሮችን ነበር የተጠቀሙት፡- ሥልጣን፣ ገንዘብና ያልተማሩ ሰዎችን፡፡ ይህ ደግሞ በእነርሱ የተጀመረ ወይም በእነርሱ ያቆመ አይደለም፡፡ በዓለም ላይ እውነትን እንገድላለን ብለው የተነሡ አካላት ሁሉ የሚጠቀሙት እነዚህን ሦስቱን ነው፡፡ ከሐዋርያት መካከል ይሁዳን በገንዘብ ገዙ፡፡ ምስክሮችንም ገንዘብ እየከፈሉ አዘጋጁ፡፡ በሥልጣናቸው ራሳቸው ከሳሽ ራሳቸው ዳኛ ራሳቸውም አስፈጻሚ ሆኑ፡፡ ጲላጦስ እንኳን እውነቱን ተረድቶ ‹የለም፣ ክርስቶስ ምንም ነገር አላደረገም› እያለ ሲሞግታቸው እነርሱ ግን ያልተማሩትንና ከችግራቸው በቀር ሌላ ነገር የማይረዱትን ሰዎች ሰብስበው በጲላጦስ ላይ ተነሡበት፣ በሥልጣኑም አስፈራሩት፡፡
በዓለም ላይ ሥልጣን፣ ገንዘብና ያልተረዱ ሰዎች ሲገጥሙ እውነት ፈተና ውስጥ ትወድቃለች፡፡ ሥልጣንን እውነት ካልገራቺው የማጥፊያ መሣርያ ይሆናል፣ ገንዘብንም እውነት ካልገራቺው የመግደያ መርዝ ይሆናል፣ ማኅበረሰብም እውነትን ለመረዳት የሚያስችል ዐቅም ከሌለው የጥፋት ተባባሪ ማድረግ ቀላል ነው፡፡ ለእነዚህ ለሦስቱም እውነት ወሳኝ ናት፡፡ ብዙ ጊዜ ግን እነዚህ ሦስቱ እውነትን አይፈልጓትም፡፡ እውነት ካለች ገደብ አለና፡፡ ባለ ሥልጣናት በሥልጣናቸው ላይ ገደብን አይፈልጉም፣ ባለ ገንዘቦችም በገንዘባቸው ላይ ልክና መጠን እንዲደረግበት አይሹም፣ አንዳንድ ማኅበረሰብም ለዕውቀት የሚከፈለውን መሥዋዕትነት አይሻውም፡፡ ስለዚህም እውነትን እንደ ጠላት ያዩዋታል፡፡
ዓርብ ዕለት እውነት ለፍርድ ቀረበች፡፡ በታሪክ ብዙ ጊዜ እንደታየው እውነት ስለ ራሷ ትመሰክራለች እንጂ ከእውነት ጋር የሚቆም አካል የሚገኘው በጭንቅ ነው፡፡ ከእውነት ጋር መገኘት ዋጋ ያስከፍላልና፡፡ ክርስቶስ በዕለተ ሆሳዕና በአህያዋና በውርንጫዋ ላይ ተቀምጦ ሲመጣ ‹ሆሳዕና› እያሉ የኢየሩሳሌምና የአካባቢዋ ሕዝብ በሆታ ተቀብለውት ነበር፡፡ ሆሳዕና ማለትም ‹አሁኑኑ አድን› ማለት ነው፡፡ አምስት እንጀራና ሁለት ዓሣ አበርክቶ ሲያበላቸው ‹አሁኑኑ ንገሥ› ብለው አስጨንቀውት ነበር፡፡ አሁን ጊዜ ፊቷን ስታዞርና እውነት ስትከሰስ ግን እነዚያው ሰዎች ካልተሰቀለ ሞተን እንገኛለን አሉ፡፡
እውነት በተከታዮቿ ብዛት አትመዘንም፣ በደጋፊዎቿ ብዛትም አትለካም፤ እውነት ደጋፊም ብታገኝ ባታገኝ፣ ተከታይም ብታፈራ ባታፈራ፣ ምንጊዜም ብቻዋን ናት፡፡ እውነት የምትቆመው እውነት ስለሆነች እንጂ ሌላ የሚያቆማት ኃይል ስላለ አይደለም፡፡ እውነት ራሷ ኃይል ናትና በራሷ ትቆማለች፡፡ ለዚህ ነው ሐሰተኞች ራሳቸውን የሚያስመኩት በደጋፊዎቻቸው፣ በአባሎቻቸው፣ በቲፎዞዎቻቸውና በተከታዮች ብዛት የሚሆነው፡፡ ሐሰት ያለ ቲፊዞና ድጋፍ ብቻዋን አትቆምምና፡፡ ሐሰት እንደ ሐረግ መደገፊያ ትፈልጋለች፡፡ ሐሰት ዐቅም ስለሌላት የገንዘብንና የሥልጣንን ዐቅም መጠቀም ትፈልጋለች፡፡
አንዳንድ ሰዎች እውነትን የሚከተሏት ሐሰት መስላቸው ነው፡፡ አንዳንዶች በእውነትና በሐሰት መካከል ያለውን ልዩነት አይለዩትምና፡፡ ያንን የመለየት ዕድል የሚያገኙት እውነት መሥዋዕትነት ማስከፈል ስትጀምር ነው፡፡ ያን ጊዜ ከእውነት መሸሽ ይጀምራሉ፡፡ አንዳንዶች ደግሞ እውነት እንደ ሐሰት ጥቅም ብቻ የምትሰጥ መስላቸው ይከተሏታል፡፡ መሥዋዕትነቱ ሲመጣ ግን ይሸሻሉ፡፡ አንዳንዶች ደግሞ እውነትን ለመሸከም የሚያስችል ዐቅም ሳይኖራቸው ከእውነት ጋር ይቆማሉ፡፡ ዐቅም የሚያስፈልግበት ጊዜ ሲመጣ ግን ጥለው ይሸሻሉ፡፡
የክርስቶስ ተከታዮች በአራት የተከፈሉት በዚህ ምክንያት ነበር፡፡ አምስት ገበያ ሞልተው ሲከተሉት የነበሩት ብዙዎች እውነትና ሐሰትን መለየት አልቻሉም ነበርና ሲከተሉ ኖሩ፡፡ በዕለተ ዓርብ እውነት ከሐሰት መለየት ስትጀምር ግን ጓዛቸውን ጠቅልለው ከሐሰት ጎራ ተቀላቀሉ፡፡ እንደ ይሁዳ ያሉት ደግሞ እውነትን ለጥቅም እንጂ ለእውነትነቷ አልተከተሏትም ነበር፡፡ በሂደት ግን ይሁዳ ከእውነት ያሰበውን ምድራዊ ጥቅም አላገኘም፤ ስለዚህም በጊዜ ወደምትሻለውና ወደምትስማማው ሐሰት ኮበለለ፡፡ የፈለገውንም ጥቅም አገኘ፡፡ ሌሎቹ ሐዋርያት ደግሞ እውነትን ለመሸከም የሚያስችል ዐቅም አልነበራቸውም፡፡ ስለዚህም ፈታኟ ሰዓት ሰትመጣና የመሥዋዕትነቱ ጊዜ ሲቀርብ መምህራቸውን ጥለው ተበተኑ፡፡ ዮሐንስ ግን የእውነትን መሥዋዕትነት ተረድቶ ነበረ፡፡ መከራውንም ችሎ እስከ እግረ መስቀል ደረሰ፡፡ ቅዱስ ጴጥሮስን ከዮሐንስ የለየው እውነትን ለመሸከም የሚያስችል ዐቅም ማጣት ነው፡፡
እውነትን የሚያስችል ዐቅም ማለት የዮሐንስ ዐቅም ማለት ነው፡፡ ያንን ራቁቱን የተሰቀለውን፣ ሞት የተፈረደበትን፣ አላፊ አግዳሚው የሚተፋበትን፣ በጎኑ የተሰቀሉ ሽፍቶች እንኳን የሚቀልዱበትን፣ ደቀ መዛሙርቱ ጥለውት የሄዱትን ጌታ ‹እከተለዋለሁ፣ ከእርሱ ጋር ነኝ› ብሎ መቆም ውሳጣዊ ዐቅምን ይጠይቃል፡፡ አሁን በመስቀል ላይ የሚታየው ጌታ በዚያ ሰዓት እንጀራ እያበረከተ፣ ዓይነ ሥውር እያበራ፣ ሽባ እየተረተረ፣ ተአምራትና ድንቆች እያደረገ አይደለም፡፡ ተላልፎ ተሰጥቶ ምስኪን በመሰለበት ጊዜ ነው ዮሐንስ አብሮ የቆመው፡፡ በዚህ ጊዜ አንዳች ክብርም ሆነ ጥቅም የለም፣ ስድብና ግልምጫ እንጂ፤ በዚህ ጊዜ አንዳች ሥልጣንና ዝና የለም ተዋርዶና ንቀት እንጂ፡፡ ይህንን ሁሉ ለመቻል ነው ከእውነት ጋር የመቆም ዐቅም የሚያስፈልገው፡፡
በእውነት ሂደት ውስጥ ካሉት ሦስት ወቅቶች መካከል ሁለቱ ወቅቶች አሳሳች ወቅቶች ናቸው፡፡ ሦስቱ ወቅቶች የሁካታ ወቅት፣ የዝምታ ወቅትና የትንሣኤ ወቅት ናቸው፡፡ ‹የሁካታ ወቅት› ሥልጣን፣ ገንዘብና ያልተረዳ ማኅበረሰብ አንድ የሚሆኑበት፣ ፍትሕ ተደፍጥጣ ፍርደ ገምድልነት የሚነግሥበት፣ ለምን? እንዴት? የሚል ጥያቄ ቀርቶ፣ ይውደምና ይቅደም፣ ይጥፋና ይሙት፣ ‹ውረድ በለው ግፋ በለው› ቦታውን የሚይዙበት፤ ወቅት ነው፡፡ ያኔ ማንም ሊቅ፣ ማንም ሽማግሌ፣ ማንም የእምነት ሰው ‹ተዉ› ቢል የሚሰማው የለም፡፡ ሁሉም እንደ አህያ ጆሮ እንደ ጦር ጉሮሮ አንድ ሆኖ ‹ስቅሎ ስቅሎ› እያለ የሚጮኽበት ጊዜ ነው፡፡
ይህ ወቅት ሥልጣን ያላቸው፣ ገንዘብን የያዙና ያልተረዳን ማኅበረሰብ መቀስቀስ የቻሉ ሰዎች እውነትን መግደል የቻሉ የሚመስላቸው ጊዜ ነው፡፡ እውነት አብሯት የሚቆም የምታጣበትና ራቁቷን በገዥዎች ፊት የምትቀርብበት ጊዜ ነው፡፡ እንደሚሸለት በግ በሸላቾቿ ፊት ዝም የምትልበት ጊዜ ነው፡፡ ጌታም የተገረፈው፣ የተሰቀለውና የሞትን ጽዋ የቀመሰው በዚህ የሁካታ ወቅት ነው፡፡ ለቀያፋና ለሐና፣ ለአይሁድና ለሮማውያን እውነትን ገደልን ብለው ደስ አላቸው፡፡ የጨረሱም መሰላቸው፡፡ ይህ ጊዜ ኀሙስ ሌሊት ተጀምሮ ዓርብ አሥራ አንድ ሰዓት የተፈጸመ ነው፡፡ ይህ ወቅት ሲያልቅ ሁለተኛው ወቅት ይጀምራል፡፡ ይህም የዝምታው ወቅት ነው፡፡ የዝምታው ወቅት እውነት ድምጽዋን የምታጠፋበት፣ በመቃብር ውስጥ የምትውልበት፣ የእርሷ ታሪክ የሞት ታሪክ ነው ተብሎ የሚወራበት ረዥሙ ጊዜ ነው፡፡ ዓርብ አሥራ አንድ ሰዓት ተጀምሮ ቅዳሜ ለእሑድ እኩለ ሌሊት ድረስ የሚደርስ ነው፡፡ ሐዋርያት በዚህ ጊዜ ተስፋ ቆርጠው ነበር፡፡ በኤማሁስ መንገደኞች ላይ እንደታየውም አንዳንዶቹ ነገሩን ወደ ትዝታ ቀይረውት ነበር፡፡ ሌሎቹም ክስተት አድርገው ቆጥረውትም ነበር፡፡ ሥልጣን፣ ገንዘብና ያልተረዳ ማኅበረሰብን የያዙት አካላትም በመቃብሩ ላይ ድንጋይ ገጥመው በወታደር ማስጠበቅ ጀምረው ነበር፡፡
ይህ ወቅት ነው አንዱ የማሳሳቻ ወቅት፡፡ ይህ ወቅት ባለጊዜዎቹን፣ ለእውነት ለማድላት የሞከሩትንና ከሐሰት ጋር የቆሙትን አካላት ያሳስታል፡፡ ባለጊዜዎቹ ሁሉንም ነገር በገንዘብና በሥልጣን እንጨርሰዋለን እንዲሉ ያደርጋቸዋል፡፡ ለእውነት የሚያደሉትም ከእውነት ጋር መቆም ጥቅም የለውም፤ እውነት አታዋጣም እንዲሉ ያደርጋቸዋል፡፡ ከሐሰት ጋር የቆሙትንም መንገዳቸው ትክክል ለመሆኑ ማረጋገጫ አድርገው ይወስዱታል፡፡ ይህ ሁሉ ግን እስከ እኩለ ሌሊት ብቻ ነው፡፡ በርግጥ ከወቅቶቹ ሁሉ ረዥሙ ጊዜ ይህ ነው፡፡ እውነት ተዳፍና ለረዥም ጊዜ የምትቆይበት አሳሳች ወቅት ነው፡፡ ይህ ወቅት ፍርሃት የሚወድቅበት የድንጋጤ ወቅት ነው፤ ይህ ወቅት አንዳንዶችም ተስፋ የሚቆርጡበት ወቅት ነው፡፡
በዚህ መጨረሻ ነው ሦስተኛዋ ወቅት የምትመጣው፡፡ የትንሣኤ ጊዜ፡፡ ቅዳሜ ለእሑድ እኩለ ሌሊት መግነዝ ፍቱልኝ፣ መቃብር ክፈቱልኝ ሳይል፣ ጠባቂዎቹ እንኳን ሳያዩት ክርስቶስ ተነሣ፡፡ ገንዘብና ሥልጣን፣ ያልተረዳም ማኅበረሰብ አንድ ላይ ሆነው እውነትን ሊገድሉ፣ እውነትንም ሊቀብሩ አለመቻላቸውን የሚረዱበት፤ አሸናፊዎቹ የሚሸነፉበት ጊዜ ደረሰ፡፡ እውነት ከመቃብር በላይ፣ ሐሰትም ከውርደት በታች ሆነች፡፡ የሥልጣን ጡጫ፣የወታደር ኃይል፣ የገንዘብ ዐቅም፣ የብዙዎች ጩኸት፣ እውነትን ገድሎ ሊቀብራት፣ ቀብሮም ሊያስቀራት እንደማይችል ታወቀ፡፡
ከእውነት ጋር ሲጣሉ ለሚኖሩ ሁሉም ትምህርት ይሆን ዘንድ፤ በዐርባኛው ቀን ሁሉም እያያት እውነት ዐረገች፡፡ በልዕልናም ተቀመጠች፡፡ ከእውነት የተጣሉ የሰው ጥላዎች ግን ከመቃብር በታች እነሆ አሉ፡፡
ባለፉት ሁለት ሳምንታት በቅድስት ሀገር ኢየሩሳሌም ምእመናንን በማስጎብኘትና በማስተማር ላይ ስለነበርኩ የየዕለቱም መርሐ ግብር የሚያልቀው አምሽቶ ስለነበር ጽሑፎቹን ማዘጋጀትና ማተም አልቻልኩም ነበር፡፡ አሁን ተመልሻለሁ፡፡ እንደ ቀድሟችንም እንቀጥላለን፡፡ ብዙዎች አስባችሁ ጽፋችሁልኛል፡፡ ፈጣሪ ያስባችሁ፡፡
እንደኔ ማስትዋል ሁሉም የሰው ፍጥረት በተለይም እኛ ኢትዮጵያውያን ’’ ጽሁፉ በአማርኛ ስለተጻፈ ጸሀፊውም ኢትዮጵያዊ ስለሆነ በተለይ እኛን ይመለከታል ብዬ ነው እንደዛ ማለቴ’’••• እውነት ለቅድስት ምድር ለኢትዮጵያና በውስጧ ለሚኖሩ ህዝቦቿ ለአንድነታቸው ለሰላማቸው ለእድገታቸው መሰረት ስልሆነ እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች እውነትና እውነተኞች••••••••ኢትዮጵያን ያስፈልጓታል። አይመስላችሁም?
በዓለም ላይ ሥልጣን፣ ገንዘብና ያልተረዱ ሰዎች ሲገጥሙ እውነት ፈተና ውስጥ ትወድቃለች፡፡እውነት በተከታዮቿ ብዛት አትመዘንም፣ በደጋፊዎቿ ብዛትም አትለካም፤ እውነት ደጋፊም ብታገኝ ባታገኝ፣ ተከታይም ብታፈራ ባታፈራ፣ ምንጊዜም ብቻዋን ናት፡፡
wow Denik " ሰዎች ያልሆኑ፤ ነገር ግን የሰው መልክ ያላቸው፣ ራስ ያላቸው ነገር ግን አእምሮ የሌላቸው፣ ሆድ ያላቸው፣ ነገር ግን ልቡና የሌላቸው፣ አፍ ያላቸው ነገር ግን አንደበት የሌላቸው፣ ጉሮሮ ያላቸው ነገር ግን አንገት የሌላቸው፡፡ እነዚህ ሰዎች አይደሉም፡፡ እነዚህ ‹የሰው ጥላዎች› ናቸው፡፡ ጥላ እንደሚጠፋው እነርሱም ይጠፋሉ፤ ጥላን ብርሃን እንደሚያጠፋው እነርሱንም የእውነት ብርሃን ያጠፋቸዋል፡፡""
"እውነት ትሰለስላለች እንጂ አትበጥስም" ይላሉ አባቶች:: እውነትና ንጋትም እያደር ይጠራል:: በዚህ አለም ስንኖር እስኪ ስለእውነት እንኑር; እውነትን እናፍቅር; እውነት እንናገር; አሁን አሁንማ መዋሸት በራሱ እንደ ብልጠት እየተቆጠረ ነው:: በተለይ በስልክ ከምናወራቸው ቁም ነገሮች መሐል ውሸት ጣል ካላደረግን እኮ ያወራን አይመስለንም::" ሀሎ የት ነው ያለኸው"- "አሁን ፒያሳ አካባቢ ነኝ" ግን እኮ ጭራሽ አዲስ አበባ ውስጥ አይደለም እንዲህም ይዋሻል ግን እስከ መቼ እንዲህ እንኖራለን ጎበዝ? ዳኒ እንኯን ደህና መጣህ:: እግዜር ያበርታህ::
ከፍርሐት፣ ከሥጋትና ከጭንቀት ነጻ ሆነው የሰላም እንቅልፍ ተኝተው ማደር የሚችሉት እውነትን የያዙና የሰው ደም የሌለባቸው ንጹሐን ብቻ ናቸው። ቃኤል ወንድሙን አቤልን ያለምንም ምክንያት ከገደለ ጀምሮ ፈሪና ተቅበዝባዥ ሆኖ ትንሽ ኮሽታ ሲያስደነግጠው የኖረ ሰው ነው። ይህ የሆነበት ምክንያት የአቤል ደም ወደ እግዚአብሔር በመጮኹ ነበር። ዘፍ 3፡10። የጻድቅ ደም እንቅልፍ አያስተኛም።
ዳንኤልን ያለምንም በደል በተራቡ የአንበሶች ጉድጓድ ውስጥ ያስጣለው የጥንቷ የባቢሎን የዛሬዋ ኢራቅ ገዢ የነበረው ሜዶናዊው ዳርዮስ እንቅልፍ አጥቶ ምግብም አልበላ ብሎት ሰላሙን አጥቶ አልጋው አልመቸው ብሎ ሲሰቃይ እንዳደረ ት/ዳን 6 ቁ 18 ላይ ይናገራል። ነቢዩ ኢሳይያስ “ለክፉዎች ሰላም የላቸውም” ይላል ኢሳ 57 ቁ 21። የሰው ደም እንደ ውሃ ሲያፈሱ፣ ጻድቁን ሲኮንኑ፣ ኃጥኡን ሲያጸድቁ በፕሮፓጋንዳቸው ተሰውረው ትንሽ እድሜ ያገኙ ሁሉ ሰላም የላቸውም። for example 1.ኢሕአዴግ
ይህ ፓርቲ ከተመሠረተ ጀምሮ ያፈሰሰው ደም ወደ ላይ እየፈሰሰ አንገቱ ደርሶ እያነቀው በሞት ፍርሐት ውስጥ የሚኖር ተስፋ የሌለው ፓርቲ ነው። ነገር ግን ጽዋው ገና ስላልሞላ በሕይወት ያለ ግዙፍ ፓርቲ ይመስላል። ኢሐዴግ የሕጻናት፣ የወጣቶች፣ የሽማግሌዎች፣ የምሑራን፣ የመሐይምናን፣ የባልቴቶች፣ የወታደሮች ወዘተ ደም ወደ እግዚብሔር እየጮኸበት እንቅልፍ ያጣ ድርጅት ነው። እውነተኛ ሰዎች ያስደነግጡታል በራሱ አይተማመንም፣ የቃየልን መንፈስ ተዋርሶ ስለሚጠንቁል ያገኘኝ ሁሉ የሚገለኝ ይመስለዋል።ቃኤል አቤልን ከገደለ በኋላ ለእግዚአብሔር እንዲህ ሲል አመለከተ “በምድር ኮብላይ እና ተቅበዝባዥ እሆናለሁ የሚያገኘኝም ሁሉ ይገድለኛል” አለው እግዚአብሔር ግን ይህ ፍርሐቱ የፈራውን ሁሉ ሰው በተደጋጋሚ እንዲገል ስለሚያደርገው “ቃየልን ያገኘው ሁሉ እንዳይገድለው ምልክት አደረገለት ይላል” ዘፍ 3 ቁ 14-15። እግዚአብሔር ቃየልን ማንም እንዳይገድለው የሚጠብቀው ምልክት ባያደርግለትና ትንሽ እረፍት ባይሰጠው ኖሮ ቃየል የፈራውን ሁሉ በመግደል ሰዎችን በጨረሰ ነበር።
ኢሕዴግን ከአራት ኪሎ እንዳይወጣ በሩን ዘግቶ ባለፈ ባገደመው ላይ እየተኮሰ እንዲቆይ ያደረገው ያፈሰሰው የደም ብዛት ስለሚጮኽበትና “ያገኘኝ ሁሉ ይገለኛል” ከሚለው ፍርሐቱ የተነሣ ነው። ይህ የቃየል መንፈስ እንዴት ይወገድለታል? 2.ማህበረ ቅዱሳን አባላቱ ወንድሞቻችን ናቸው ነገር ግን አሳባቸው እጅግ በጣም የተባለሸ ነው። መንፈሳዊ ነገር የተማሩ ቢመስሉም ምንም የሚያውቁት አንዳች ነገር የለም። አባላቱ የማህበረ ቅዱሳን አባላት የሆኑት መንፈሳዊ ነገር ተረድተው ሳይሆን የፕሮፓጋንዳ ሰላባ በመሆናቸው ነው። የሚማሩት ሃይማኖታዊ ፖለቲካ እንጂ የእግዚአብሔርን ፈቃድ አይደለም። የሳይኮሎጂ ችግር ውስጥ ገብተዋል። ይህን ለማረጋገጥ አንድ ነገር እንድታስተውሉ ልጠቁማችሁ።
እነርሱ ባሉበት ሁሉ ሰላም የለም። ወደ ቤተ ክርስቲያን ሲሄዱ ለራሳቸው ማምለክ ሳይሆን የሚፈልጉት የሌሎችን አለባበስ፣ አዘማመር፣ ካህናቱ ቅዳሴ ገብተው እስኪወጡ ድረስ እንቅስቃሴያቸውን መከታተል፣ ቃጭሉ ምን ያህል ጊዜ እንደተመታ፤ መጋረጃው መቸ እንደተዘጋ እና እንዳልተዘጋ ማየት፤ የሁሉንም ምእመናን የአምልኮ ሁኔታ መቆጣጠር፤ ትክክል አይደለም ያሉትን ለማስተካከል በመከራከር የሃይማኖት ፖሊስ መሆን ይፈልጋሉ። በዚህ አሰልቺ ክርክራቸው ስንቱ ክርስቲያን እቤቱ ቀርቷል?። ሰርግ ላይ ሲገኙ ማን ምን እንደለበሰ የሚቆጣጠሩት ማህበረ ቅዱሳኖች ናቸው። በሰርጋቸው ላይ ከውሃ በቀር ሌላ እንዲጠጣ አይፈልጉም። በቬሎ የተጋቡ ሙሽሮችን አጥብቀው ያወግዟቸዋል።
በሰዎች ላይ መከፋፈልንና የሳይኮሎጂ ችግር ሊያመጣባቸው የሚችለውና ዋናው የማህበረ ቅዱሳን የፍርኃት ትምህርት “ተሃድሶዎች እትዮጵያን ሊያጠፉ የመጡ ናቸው” የሚለው ነው። ይህ ፕሮፓጋንዳ በኦርቶዶክሳውያን መካከል መተማመን እንዳይኖር ከሳሽ እና ተካሽ ሆነን እንድንከፋፈል አድርጎናል። ፍርሐትን እንጂ እምነትን አይማሩም ኢሕዴግን ዲሞክራሲ የሚያስፈራውን ያህል ማህብረ ቅዱሳንንም ወንጌል ያስፈራዋል። ኢየሱስ የሚል ስም ያስደነግጠዋል፤ ወንጌል የኃጢአትን ቆሻሻ የሚያቃጥል እሳት መሆኑ የታወቀ ነው። 3.ሃይማኖት መሪዎች
የሃይማኖት መሪዎች የእግዚብሔርን ድምጽ ለሕዝብ ለማሰማት በእግዚአብሔር ወንበር ላይ የተቀመጡ የከበሩ ሰዎች ናቸው። ነገር ግን አቀማመጣቸው ለአደጋ አጋልጧቸዋል። መንግሥት መገሠጽ እግዚአብሔር ልብ ለሰጣቸው መሆኑን አውቃለሁ ስለዚህ ለምን አይገሥጹትም የሚል ፍርድ ለመናገር አልደፍርም። እኔም ከዚያ ቦታ ላይ ብቀመጥ ምን ላደርግ እንደምችል አላውቅምና በሰው ግፊት ሰማትነት እንዲቀበሉ አልመክርም። ነገር ግን መገጸሥ ባይችሉም ከኢሐዴግ ጋር መተባበራቸው ከተጠያቂነት አያድናቸውም። በልማት በመልካም አስተዳደር ቢተባበሩ ተገቢ ነው።
እግዚአብሔርን ማወቅ የክርስትናው ዐቢይ ነገር ነው፡፡ የማናውቀውን አምላክ እንዴት ልናመልክ እንችላለን? ብዙዎች ግን ሳያውቁት ያመልኩታል፡፡ ጳውሎስ በአቴና ሳለ የአቴና ሰዎች ሳያውቁት መሠዊያ ሠርተው የሚያመልኩት አምላክ እንደነበራቸው አየና የማያውቁትን አምላክ ማምለክ ተገቢ እንዳልሆነ በመግለጽ ብቸኛውን አምላክ አስተዋወቃቸው፡፡ ዛሬም ብዙዎች ጌታችን ኢየሱስ ክርስቶስን አያውቁትም ግን በስሙ ይጠራሉ፡፡ ቤተ ክርስቲያንን አያውቋትም ግን ስለእርሷ ይሟገታሉ፡፡ እውነተኛ ክርስቲያኖች ለመሆናቸውም የሕይወት ምስክርነት የሌላቸው ናቸው፡፡ ወገኖቼ! ይህ ቃል እኛን ኦርቶዶክሳውያንን ይመለከታል፡፡ የአብዛኛው ሕዝባችን መንፈሳዊ ሕይወት በእነዚህ መሠረቶች ላይ የቆመ አይደለም፡፡ ሆሳዕና! ብሎ ለማመስገን የሚቸኩል ዳግመኛም ስቀለው! ለማለት የማይዘገይ እንደ ውሃ በቀደዱለት ቦይ የሚፈስ ነው፡፡ ነገር ግን ወገኖቼ! ለማመስገንም ለመርገምም አንቸኩል፡፡ የምንሰማውንና የምናየውን በማስተዋል እንመርምር፡፡ ቃሉ ‹‹የማያስተውል ሕዝብ ይገለበጣል›› ይላልና፡፡
የእስራኤል ሕዝብ የተነቀፈው መሠረታዊ የእምነት መገለጫውን በማጣቱ ነው፡፡ ያለ እውነት ልናመልክ አንችልም፡፡ ያለ ምሕረት (በጎነት) ምስክርነት የለንም፡፡ እግዚአብሔርን ሳናውቀውም የእርሱ ነን ማለት አንችልም፡፡ ይህ ከሌለን ክርክራችን ከሰው ሳይሆን ከራሱ ከእግዚአብሔር ጋር ነው፡፡ ቃሉም ይህንን ያረጋግጥልናል፡፡ ‹‹እግዚአብሔር በምድር ላይ ከሚኖሩ ጋር ክርክር አለው፡፡›› (ሆሴ. 1÷ 1)
ብዙዎች ለሃይማኖት የሚከራከሩ እንጂ ለሃይማኖት የሚመሰክሩ አይደሉም፡፡ ምስክሮች ልንሆን መጠራታችንን ቃሉ ይናገራል፡፡ ምስክር ያየና የሰማ ነው፡፡ ስለማናውቀው እግዚአብሔር እንከራከራለን፤ ስለማናውቃት ቤተ ክርስቲያን እንሟገታለን፡፡ የእኛን ማመን የምንገልጠው ሌሎችን በመስደብና በመንቀፍ ነው፡፡ ለክርስትናችን አብነት የምናደርገው ማንን ይሆን? መድኃኒታችን ኢየሱስ ክርስቶስን ከሆነ እስኪ የእርሱን ፈለግ እናስተውል እንኳን ሊሳደብ ሲሰድቡት ምላሽ አልሰጠም፡፡ እኛ ግን በአካል መሳደብ ባንችል በዘመናዊ የመገናኛ መንገድ ለመሳደብ በአደባባይ የተገለጥን ነን፡፡
እውነት አትሞትም፣ ብዙዎች ስለ እርሷ ሞተዋል፡፡ ከኢየሩሳሌም ከተማ ውጭ ግን እውነት ራሱ ሞቶ ታየ፡፡ ዛሬ በአደባባይ እውነት ሲጎሳቆል እንቆጫለን፣ ታሪክ ስንመረምር ግን የዛሬ ሁለት ሺህ ዓመት እውነት በአደባባይ ተፈርዶበት ተሰቅሎ ነበር፡፡ ነገር ግን ሞት ሳያሸንፈው ከመቃብር በላይ ውሏል፡፡ ሌሎች እውነቶች ሁሉ ከዚህ ዘላለማዊ እውነት ውስጥ ይወጣሉ፡፡ እርሱ ግን መሠረት ነው፡፡ ይህ እውነት ማን ነው?
በሰሞነ ሕማማት በእስጥፋኖስ ቤተክርስቲያን የተፈጸመው ድርጊት መምህር ግርማ ያስተምሩበትን የነበረውን መድረክ አፈረሱ፣ በመደረኩ ላይ ተደርድረው የነበሩ የቅዱሳን ስቀላትን ቀዳደዱ፣ አላማቸው ነበርና የእግዚአበሔር ቃል የሚነገርበትን አጋንንት የሚነዱበትን ጉባዔ አስታጎሉ፡፡ እና እነዚህ “ሰዎች” ማን ናቸው? በመጨረሻም ደብዳቤ ፅፈው ቤተክርስቲያኒቷ ግድግዳ ላይ ለጠፉ፡፡ መምህሩ የነበሩት በቅድስት አገር እየሩሳሌም ነበር፡፡
አንዳንድ ሰዎች እውነትን የሚከተሏት ሐሰት መስላቸው ነው፡፡ አንዳንዶች በእውነትና በሐሰት መካከል ያለውን ልዩነት አይለዩትምና፡፡ ያንን የመለየት ዕድል የሚያገኙት እውነት መሥዋዕትነት ማስከፈል ስትጀምር ነው፡፡ ያን ጊዜ ከእውነት መሸሽ ይጀምራሉ፡፡ አንዳንዶች ደግሞ እውነት እንደ ሐሰት ጥቅም ብቻ የምትሰጥ መስላቸው ይከተሏታል፡፡ መሥዋዕትነቱ ሲመጣ ግን ይሸሻሉ፡፡ አንዳንዶች ደግሞ እውነትን ለመሸከም የሚያስችል ዐቅም ሳይኖራቸው ከእውነት ጋር ይቆማሉ፡፡ ዐቅም የሚያስፈልግበት ጊዜ ሲመጣ ግን ጥለው ይሸሻሉ፡፡ ዋናው መሳሳታችን ይሄ አይደል!
እውነተኛ አባታችን ዳንኤል ሆይ በእውነት እውነትንና እምነትን ተላብሰሃልና እግዚአብሔር ረጂም ዕድሜ ከጤና ጋር ያድልህ አሜን:: አንድ ነገር ላሳስብህ አንተን የመሰሉ በርከት ያሉ የኢትዮጵያ ሀገራችንና ቤተክርስቲያናችን አለኝታዎችን ለማፍራት ሞክር ካሉም ልምድ አካፍላቸውና እንዲሁ ተመሳሳይ አገልግሎትን ያገልግሉ::እግዚአብሔር ጸጋውን ያብዛልህ አሜን::(ሰለ ጾመ ሐዋርያትና ጾመ ፍልሰታ የመጾም ምክንያት አጠር ያለ ማብራሪያ በትሰተን(ኝ))::
ዳኔ እኔ ምንም እንኻን የየዓመቱ የየሩሳሌም መንገደኛ ብሆንም የዘንድሮ ልዮ ያደረገው ግን የወጣቱ ከአዲስ አበባ መምጣትና በአንተ ውድ ወንድማችን : የተለመደው ልቅም ጥርት ያለ የትምህርት መርሀ ግብር መሰጠቱ ነው። ትምሕርትሕን ሉዩ ካደረገው አንዱ በስደት ላይ የሜገኙትን ግዚ የለየን ኤርትራውያንን ወገኖቻችንን በወቅቱ በአነሳሐቸው ታሪኮች አንገታቸውን ቀና ትክሻቸው ቀለል ሴላቸው ተመልክቸ አለሁ።ተግባርሕ ሁሉ ግሩም ስለሆነ እንደመጀመሪያሕ መጨረሻውን ያሳምርልሕ። በተጨማሪም አንድነትን አበርትተው ለሜሰብኩት ከለንደን ለመጡት አባት ምስጋናየ በአንተ በኩል ይድረሳቸው። እንዴሁም የሩሳሌም በአሰተዳደር ውስጥ ያሉ አባቶች እና ምእመን ያለውን ውጣ ውረድ ተሻግረው ምርጥ የትምህርት መርሐ ግብር : በደምብ የሜሰማ የድምጽ ማስተላለፌያ:ግሩም መስተንግዶ በማድረጋቸው እያመሰገንኩ፤ ለከርሞ ደግሞ ምእመን እግሩን አጠፍ አድርጎ ቁጭ የሜልበት አግዳሜ ወንበር ታክሎበት ለመገናኘት ያብቃን።በዚህ አጋጣሜ ከኢትዩጵያ ውጭ ለምትኖሩት ወጣት ወንድ/ሴት ወገኖቸ ቤተሰብ ከመላክ ባሻገር እራሳችሁ በመሔድ የበረከቱ ተሳታፌ ትሆኑ ዘንድ በዜህ አጋጣሜ ጥሪየን ሳስተላልፍ በደስታ ነው።
በጣም ደስ የሚል ጽሁፍ፤ ስለ ክርስቶስ እንዲህ በእውቀት ሲነገር ደስስስ ይላል፤ እርሱ ምስጋና ይግባውና እውነት ስለሆነ ብዙ እውነተኞችን አፍርቷል፡፡ እኛም ቢያንስ የእውነት አድናቂዎች ነን፤ እውነትን መያዝ ጣት የሚያስቀስር ብሎም የሚያስቆርጥ መሆኑን ስለምናውቅ፣ እውነትን ለመሸከም የታገሱትን እናደንቃቸዋለን፤ እንወዳቸዋለንለን፣ ከቻልን እንከተላቸዋለን፡፡
እውነት ቤት ስትሰራ ውሸት ላግዝ ካለች ሚስማር ካቀበልች ጭቃ ካራገጠች ቤቱም አልተሰራ እውነትም አልኖረች lante new dani ewnet mkidusan ewnet new
እውነት ጋር ሲጣሉ ለሚኖሩ ሁሉም ትምህርት ይሆን ዘንድ፤ በዐርባኛው ቀን ሁሉም እያያት እውነት ዐረገች፡፡ በልዕልናም ተቀመጠች፡፡ ከእውነት የተጣሉ የሰው ጥላዎች ግን ከመቃብር በታች እነሆ አሉ፡፡
ምስጋና ሰማያትንና ምድርን ፈጣሪ፣ መላእክትን ባለ ሁለት ሁለት፣ ባለ ሶስት ሶስትም፣ ባለ አራት አራትም ክንፎች የኾኑ መልክተኞች አድራጊ ለኾነው አላህ ይገባው፡፡ በፍጥረቱ ውስጥ የሚሻውን ይጨምራል፡፡ አላህ በነገሩ ሁሉ ላይ ቻይ ነውና፡፡
Paperback ´ ሰባተኛው መልአክ Kindle ´ ደራሲ ስብሐት የአንድ የአጭር ልቦለዶች ስብስብና የሦስት መካከለኛ ልቦለዶች አምስት ስድስት ሰባት፣ሌቱም አይነጋልኝ፣ትኩሳት፣ ሰባተኛው መልአክ ደራሲ ብቻ ሳይሆን ከ ለበለጡ ዓመታት ጋዜጠኛም ነበር ። ጋዜጠኛው ስብሐት በአዲስ ዘመን ጋዜጣ፣ ሄራልድ ጋዜጣ፣ መነን መጽሔት ፣ Addis Reporter ጋዜጣ፣ የካቲት መጽሔት፣ ቁምነገር መጽሔት፣ ለዛ መጽሔት፣ አዲስ አድማስ ጋዜጣ፣ ሮዝ መጽሔት ላይ ከአምደኛነት እስከ ዋና አዘጋጅነት መስራት ብቻ ሳይሆን በሚከተለው የአጻጻፍ ስልት የራሱን አንባቢያን መፍጠር ችሏል። ስብሐት በተለይም ተፈጥሯዊነት ከሚጎላበት የአፃፃፍ ስልቱና ሕይወቱንም እንደሚጽ.
ብድርሰት ፊልምን ምውሳእን ዝፍለጥ ስነ-ጥበባዊ ሄኖክ ሃይለ(ወዲ ሃይለ) ዝሓለፈ ቀረባ እዋን ኣብ ካርቱም ሱዳን ተመርዕዩ`ሎ። እቲ ምምርዓዉ ዘይኮነ ግን እቲ ንመርዓ ዝመረጾ ክዳን`ዩ ፍሉይነት። ስለምንታይ`ከ መርዓቱ በቲ ልሙድ ናይ መርዓት ቬሎ ማዕሪጋ ከላ ንሱ ካልእ ካብ`ቲ ልሙድ ናይ መርዓዊ ክዳን ዝተፈለየ ካኪ ተኸዲኑ ውዒሉ።
ዋዜማ ራዲዮ- የሳውዲ አረብያ መንግስት በሀገሪቱ የሚኖሩ እና ህጋዊ ወረቀት የሌላቸው ሰዎች ሀገሪቱን በ90 ቀናት ውስጥ ለቀው እንዲወጡ ባስቀመጠው ቀነ ገደብ መሰረት ኢትዬጵያዊያን የማይወጡና በእድሉ የማይጠቀሙ ከሆነ ከሚገጥማቸው ችግርና በሳውዲ መንግስት ከሚወሰድባቸው እርምጃ የኢትዮጵያ መንግስት ሊታደጋቸው እንደማይችል አስታወቀ።
የዉጪ ጉዳይ ሚንስቴር ቃል አቀባይ አቶ መለስ አለም ጉዳዩን በተመለከተ ሀሞስ ዕለት (ዛሬ) በሰጡት ጋዜጣዊ መግለጫ መንግስት ዜጎች ከሳዑዲ አረቢያ በተገቢው የመንግስት ድጋፍ እንዲወጡ ለማስቻል ኮማንድ ፖስት አቋቁሞ እየሰራ ነው።
አቶ መለስ እንዳሉት በህገ ወጥ መንገድ ድንበር አቋርጠው የገቡ ስደተኞች፣ ቋሚ ቦታ ሳይኖራቸው በመዘዋወር በህገ ወጥ መንገድ የሚሰሩ ስደተኞች፣ የስራ እና የመኖሪያ ፍቃድ ጊዜያቸውን ያጠናቀቁ የውጭ ሃገራት ነዋሪዎች፣ የስራ ፍቃድ ኖሯቸው ነገር ግን የመኖሪያ ፍቃድ መታወቂያ ካርድ የሌላቸው፣ ለዑምራና ሃጂ ሄደው በዚያው የቀሩ ወይም የቆይታ ጊዜያቸው ያለፈባቸው ነዋሪዎች እና ያለ ሃጂ ፍቃድ የተጓዙ አማኞች በሳዑዲ መንግስት ህገ ወጥ የሚባሉ ናቸው።
ለበርካታ አመታት ኑሯቸውን በሳውዲ አረብያ ያደረጉና ህጋዊ ወረቀት ያልተሰጣቸው ኢትዬጵያዊያን በተለይም በምንም አይነት ህገ ወጥ ተግባር ውስጥ ያልተሳተፉ ዜጎችን የሀገሩ መንግስት ጉዳያቸውን አይቶ ፍቃድ እንዲሰጣቸው በሳውዲ እና በሪያድ ለሚገኙ የኢ/ት ኤምባሲና የቆንፅላ ፅ/ቤትን ደጋግመው ቢጠይቁም ምንም አይነት ዲፕሎማሲያዊ ጥረት ባለመደረጉ ከዚህ ቀደም ብዙ ዜጎች ወደ ሀገር መመለሳቸው የሚታወስ ነው።
“የተሰጠውን የጊዜ ገደብ አክብረው የሚወጡ ዜጎች፥ በሚኖሩበት አካባቢ በሚገኙ የኢሚግሬሽን ጽህፈት ቤቶች የመውጫ ቪዛ እንዲያገኙ የሚደረግ ሲሆን ያለ ቅጣት በራሳቸው ትራንስፖርት ወጭ በፈቃደኝነት ከሃገሪቱ እንዲወጡ ይደረጋል” አቶ መለስ እንዳስረዱት ።
የሳዑዲ አረቢያ መንግስት በስደተኞች ጉዳይ ላይ አዲስ አቋም መያዙን ተከትሎ በውጪ ሀገር ዜጎች ላይ ተከታታይ እርምጃዎችን በመውሰድ ላይ ነው። ኣኢትዮጵያውያን ከሌሎች ዜጎች በተለየ የቆንስላ አገልግሎት ባለማግኘትና ከመንግስታቸው ጋር ባላቸው ደካማ ግንኙነት ለከፋ እንግልትና ስቃይ ተዳርገዋል።
ከ3 አመት በፊት በተመሳሳይ የሳውዲ መንግስት ከሀገሩ ካስወጣቸው ኢትዬጵያዊያን በተጨማሪ ከ2007 እስከ 2008 መስከረም ወር በነበረው አንድ አመት ብቻ ከ89 ሽህ የሚበልጡ ኢትዬጵያዊያን በሳውዲ መንግስት ተጠርዘው የተመለሱ ሲሆን በተለያዩ ወንጀሎች ተጠርጥረው በሳውዲ እስር ቤቶች የሚገኙም በርካቶች መሆናቸው ይነገራል።
(ገብረመድህን አርአያ) ዋልድባ ገዳም በህዋሓት መሪዎች በዓይነ ቁራኛ የወደቀው ገና ትገሉ እንደተጀመረ ነው። የዋልድባ ገዳም የህወሓት መሪዎች እንዲወድም ሃሳብ ያቀረቡት...
የአርሊንግተን የህዝብ ትምህርት ቤቶች በኢሜል ፣ በድምጽ መልእክት እና በፅሁፍ መልእክት ስርዓት ፣ ከወላጆቻችን እና ከማህበረሰቡ ጋር ግንኙነት ያደርጋሉ ፡፡ APS School Talk. ይህ አገልግሎት በት / ቤት መጓጓዣ መድረክ በኩል ይሰጣል ፡፡
ኢሜል እና የድምፅ መልዕክቶች በምዝገባ ወቅት በተሰጠው መረጃ ላይ በመመርኮዝ በራስ-ሰር ይመዝገቡ ፡፡ ኢሜልዎን እና የስልክ ቁጥርዎን (ቁጥሮች) መስጠቱን ያረጋግጡ ፡፡ መጠቀም ይችላሉ ParentVUE የእውቂያ መረጃዎ ትክክለኛ መሆኑን ለማረጋገጥ. (ስለ ተጨማሪ መረጃ ያግኙ ParentVUE እዚህ.)
የጽሑፍ መልእክቶች የጽሑፍ መልዕክቶችን መቀበል ቀላል ባለ2-ደረጃ ሂደት ነው ፡፡ የጽሑፍ መልዕክቶችን ለመቀበል ሁለቱም እርምጃዎች የተጠናቀቁ መሆን አለባቸው ፡፡
የሞባይል ስልክ ቁጥርዎ በት / ቤቱ የመረጃ ቋት ውስጥ መሆኑን ያረጋግጡ (ትምህርት ቤቱን ያነጋግሩ ወይም ያረጋግጡ ParentVUE) AS የተንቀሳቃሽ ስልክ ቁጥር። እንዲሁም የቤትዎ / የስራ ቁጥርዎ ሊሆን ይችላል ፣ ግን እንደ ሞባይል ወይም ሴል በተናጠል መግባት አለበት።
ያ አንዴ ወደ ትምህርት ቤት ቶክ እንዲገባ ከተደረገ የማረጋገጫ የጽሑፍ መልእክት ይደርስዎታል ፡፡ ለመምረጥ ለዚህ የመጀመሪያ ጽሑፍ “አዎ” ወይም “አዎ” የሚል መልስ መስጠት አለብዎት ፡፡ ያ የመጀመሪያ ጽሑፍ ካመለጠዎት አሁንም በትምህርት ቤታችን አጭር ቁጥር ቁጥር 67587 ላይ “Y” ወይም “አዎ” የሚል መልእክት በመላክ በማንኛውም ጊዜ መምረጥ ይችላሉ ፡፡ .
** የማረጋገጫ ፅሁፍ ካላገኙ ወይም ወደ 67587 ለመፃፍ ሲሞክሩ የስህተት መልእክት ካላገኙ ለአጭር ኮዶች ለመላክ / ለመቀበል አማራጭ እንዳለዎት ለማረጋገጥ የአገልግሎት አቅራቢዎን ማነጋገር ሊኖርብዎ ይችላል ፡፡ ይህ ብዙውን ጊዜ በውሂብ እቅድዎ ላይ የሚደረግ ቅንብር ብቻ ነው።
ለተለያዩ መሳሪያዎች ወይም ኢሜል አድራሻዎች የትምህርት ቤት ንግግር መልዕክቶችን ለመቀበል ምርጫቸውን ለማስቀመጥ ወላጆች / አሳዳጊዎች የት / ቤት መጓጓዣ መለያ መፍጠር ይችላሉ ፡፡ መለያ ለማቀናበር ጎብኝ go.schoolmessenger.com እና በላይኛው ቀኝ ጥግ ላይ ተመዝገብ ላይ ጠቅ ያድርጉ። (መለያ ለማቀናበር አቅጣጫዎች)
የአንድ ወላጅ / አሳዳጊ ካልሆኑ APS ተማሪ ፣ ግን ስለእሱ መረጃ ለመቀበል አሁንም እፈልጋለሁ APS፣ የጎረቤት ትምህርት ቤቶች እና የተለያዩ ፕሮግራሞች ፣ መመዝገብ ይችላሉ APS School Talk በ በመጎብኘት የት / ቤት Messenger የደንበኛ ተመዝጋቢ ጣቢያ (https://asp.schoolmessenger.com/apsva/subscriber/) ለራስዎ አካውንት መፍጠር እና ለዲስትሪክቱ እና ለመረጡት ትምህርት ቤቶች ሁሉ መመዝገብ ይችላሉ ፡፡ (መለያ ለማቀናበር አቅጣጫዎች)
ሰራተኞች በራስ-ሰር የኢሜል መልዕክቶችን ይቀበላሉ። የጽሑፍ መልዕክቶችን ለመቀበል ከፈለጉ እባክዎን ወደ STARS ይግቡ እና በግል መረጃ ስር የተንቀሳቃሽ ስልክ ቁጥርዎን እንደ ‹MOBILE› (እና / ወይም ለድምጽ መልእክት መልእክቶች እንደ የቤት አይነት) ያስገቡ ፡፡ በ 24 ውስጥ ማረጋገጫ የማረጋገጫ ጽሑፍ ይደርስዎታል እና ለመግባት ለዚያ ጽሑፍ አዎ አዎ መልስ መስጠት አለብዎት ፡፡
ለግል የሞባይል ስልክ ቁጥሮች (በ አልተሰጠም APS): ** የማረጋገጫ ፅሁፉን ካላገኙ ወይም ወደ 67587 ለመላክ ሲሞክሩ የስህተት መልእክት ካላገኙ ወደ አጭር ኮዶች የመላክ / የመቀበል አማራጭ እንዳለዎት ለማረጋገጥ ከአገልግሎት ሰጪዎ ጋር መገናኘት ሊኖርብዎት ይችላል ፡፡ ይሄ ብዙውን ጊዜ በውሂብ ዕቅድዎ ላይ ቅንብር ብቻ ነው።
ከትም / ቤት ወይም ከወላጅ ጋር ያልተዛመዱ ከሆኑ ከት / ቤት መረጃ ማግኘት ከፈለጉ ፣ የማህበረሰብ አባል መለያ ለመፍጠር እና ለእነዚያ ለተጨማሪ ትምህርት ቤቶች ደንበኛ ለመሆን ይመዝገቡ ፡፡
የትምህርት ቤት መ / ቤት ተጓዥ ከ የተማሪ የግል መብት ጥምረት፣ ስለሆነም መረጃዎ ደህንነቱ የተጠበቀ እንደሆነና ለማንም እንደማይሰጥ ወይም እንደማይሸጥ እርግጠኛ መሆን ይችላሉ።
ምንጭ ለ የ LED ግድግዳ መሸፈኛ መብራቶች 26W 48 ወራሰ ውኃ የማይበገር የ LED ውሃ ጎርፍ በቻን ዳንግ, ቻንግች ውስጥ በጅች ከተማ ከተማ የሚገኙ አምራቾች
የአንድ ድርጅት የ LED ግድግዳ መሸፈኛ መብራቶች 26W 48 ወራሰ ውኃ የማይበገር የ LED ውሃ ጎርፍ ከጉንግ ካውን ከተማ, ዞንሺንግ ሲቲ, ጂንግዶንግ ግዛት, ቻይና
ተለይተው የቀረበ ቻይና ጓንግዶንግ የ LED ግድግዳ መሸፈኛ መብራቶች 26W 48 ወራሰ ውኃ የማይበገር የ LED ውሃ ጎርፍ አምራቾች እና እዚህ የተዘረዘሩት ከካርናር ብርሃን ጋር ነው.
ZhongShan የ LED ግድግዳ መሸፈኛ መብራቶች 26W 48 ወራሰ ውኃ የማይበገር የ LED ውሃ ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong የ LED ግድግዳ መሸፈኛ መብራቶች 26W 48 ወራሰ ውኃ የማይበገር የ LED ውሃ ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ የ LED ግድግዳ መሸፈኛ መብራቶች 26W 48 ወራሰ ውኃ የማይበገር የ LED ውሃ ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
የኬንያው ፕሬዚዳንት ኡሁሩ ኬንያታ ከተቃዋሚዉ ፓርቲ መሪ ራይላ ኦዲንጋ ጋር ዛሬ በኬንያ ብሔራዊ ቤተመንግሥት ተወያዩ። ከውይይታቸዉ በኋላ ለጋዜጠኞች በሰጡት መግለጫ ኬንያታ የአገራቸዉን የወደፊት ዕጣ ፈንታን የተሳካ ለማድረግ መሪዎች መነጋገርና መፍትሄ መፈለግ እንዳለባቸዉ አሳስበዋል።
ናይ ህዋ ሳይንስ ዝንባለ ንዘለዎም መናእሰይ ኩነታት ምርምር ዘመቻቺ ህንፀትን ናይ ቴሌስኮፕ ዕድጊትን እናካየደ ምዃኑ ናይ ኢትዮጵያ ስፔስ ሳይንስ ሶሳይቲ ማለት’ውን ማሕበረሰብ ሳይንስ ህዋ ኢትዮጵያ ኣፍሊጡ።
ንምርምር ሳይንስ ህዋ ዘገልግል ህንፀት ካብ ኣዲስ ኣበባ 20 ኪሎ ሜትር ርሒቑ ኣብዝርከብ ጎቦ እንጠጦ እናተኻየደ እዩ።ነቲ ህንፀት ዘካይዶ ዘሎ ናይ ኢትዮጵያ ስፔስ ሳይንስ ሶሳይቲ ወይ ማሕበር ሳይንስ ህዋ ኢትዮጵያ እዩ።
ሰናይ ድልየት ብዘለዎም ሰባት ናይ ዝተጣየሸ ናይዚ ማሕበር እዚ ሓላፊ ርክብ ህዝቢ እቲ ህንፀት ሎማዕንቲ ዓርቢ ንጋዜጠኛታት ኣሪዮም። እቲ ህንፀት ናይቶም ሳይንትስታት ወይ ሊቃውንቲ መንበሪ ዝሓዘን ንመቐበሊ ጋሻ ዘገልግሉ 12 ክፍልታት ዝሓዘ እዩ።እቲ ናይ ምርምርት ማእኸል እቶም ሊቃውንቲ ኩሉ ነገር ተማሊኡሎም ተመቺዩዎም ናይ ምርምር ተግባሮም ንኽፍፅሙ ዘኽእሎም እዩ’’ኢሎም።
ወለንተኛታት ካብ 2004 ኣ/ፈ ጀሚሮም ናይ ኢትዮጵያ ስፔስ ሳይንስ ወይ ማሕበር ሳይንስ ህዋ ኣጣይሾም ኣብ ምንቅስቓስ ይርከቡ።ወሃቢ ቃል እቲ ማሕበር ምንኣላቸው ስማቸው ነቲ ማሕበር ዝመስረቱ ዝተፈላልየ ሙያ ዘለዎም ሰባት፡ነጋዶ፡ፖለቲከኛታትን ንኣስትሮኖምን ናይ ህዋ ሳይንስን ዝተፈለየ ፍቕርን ስምዒትን ዘለዎም እዮም ምስ በሉ ‘’ኣብ ውሽጢ እቲ ማሕበር ሳይንትስታት ሓዊሱ ብርክት ዝበሉ ኣባላት ኣለው።እቲ ማሕበር ብድምር ካብ ሓደ ሽሕ ንላዕሊ ኣባላት ኣለውዎ።’’ኢሎም።
ንናይ ህዋ ሳይንስ ዝተፈለየ ፍቕሪ ዘለዎ ዝኾነ ይኹን ሰብ ኣባል ክኸውን ከምዝኽእል ዝገለፁ እቶም ወሃቢ ቃል ማሕበር ሳይንስ ህዋ ኢትዮጵያ ንዝመፅእ እዋን ብናይ ጠፈር ምርምርን ሳይንስ ህዋን ዝተፈላለዩ ምርምራትን መፅናዕትታትን ዝከየደሉን ከምኡ’ውን መስሕብ በፃሕቲ ከምዝኸውን ዝህልዎ ረብሓ ዓብዪ እዩ ክብሉ ኣብሪሆም።ብምውሳኽ ዕላማ እቲ ማሕበር ሳይንሳዊ ኣተሓሳስባ ዘለዎ ማሕበርሰብ ንምፍጣርን መናእሰይ ብሳይንስ ኽስሓቡ ንምግባርን እዩ ኢሎም።
እዚ ናይ ህንፀት ፕሮጀክት እዚ ንምዝዛም ናብ 10 ሚሊዮን ዝፅጋዕ ቕርሺ ክውድእ ትፅቢት ይግበር።ብልዕሊ ክልተ ሚሊዮን ዩሮ ወፃኢ ክልተ ቴሌስኮፓት ኣብዚ ናይ እንጠጦ ማእኸል ንምትኻል ክፍሊት ምፍፃሙ’ውን እቶም ሓላፊ ርክብ ህዝቢ ሓቢሮም።
ብዞም ቴሌስኮፓት ኣቢሎም ኢትዮጵያዊያን ተመራመርትን ነዚ ክጥቀሙ ዝደልዩ ወፃእተኛታትን ናይቲ ህዋ መልክዕ እናርአዩ ንምርምራት ዝጠቕሙ ሓበሬታት ንምርካብ ክጥቀምሉ ከምዝኽእሉ ተዛሪቦም። እቲ ማሕበር ምንቅስቓሱ ዘካይድ ካብ ወለንተኛታትን ብዝረክቦ ሓገዝን ካብ ኣባላት ብዝእክቦ ኽፍሊትን ምዃኑ ተገሊፁ’ሎ።
የ27 ዓመት የግጥም መድበል ደራሲ ሰብስቤ ሃሰን መፅሐፍቱን ለሥርጭት በሚያጓጉዝበት ጊዜ በሱሉልታ ከተማ ፖሊስ እንደታገቱበት ለቢቢሲ ገለፀ። እርሱ እንደሚለው መጽሐፉ ከታገተ 1 ወር ከ10 ቀን አካባቢ ይሆነዋል።
“መጽሃፉ የመጀመሪያዬ ስለነበር በአካባቢው የሚያውቁኝ ሰዎች ይገዙኛል ብዬ አስጭኜ እየወሰድኩ ነበር” የሚለው ደራሲው፤ ከታተመበት አዲስ አበባ ወደ ሌላ ስፍራ በመጓጓዝ ላይ ሳለ ሱሉልታ ላይ እንደታገተ ይናገራል።
መፅሐፎቹ ብቻ ሳይሆን የጫኑት ሹፌርና ረዳቱ በፖሊስ መታሰራቸውንና መጽሃፉም መታገቱን ከ8 ቀናት በኋላ መስማቱን ያስረዳል፤ በወቅቱ መጽሐፉን ሌላ ዕቃ ከጫነ መኪና ጋር ልኮ እርሱ በሌላ መኪና ለመድረስ ተሳፍሮ እንደነበር በማስታወስ።
በአዲስ አበባ ማንኩሳ ማተሚያ ቤት የታተመው ይሄው ’27 ዓመት’ የሚል ርዕስ ያለው መፅሐፍ የታገተው በዋናነት የፖለቲካ ይዘት ሊኖረው ስለሚችል ይገምገም በማለት እንደሆነ ይናገራል።
እንደ ሰብስቤ ከሆነ በአጠቃላይ 2 ሺህ ቅጂ መጽሐፍትን ያሳተመ ሲሆን ወደ አካባቢው ለማጓጓዝ ጭኖት የነበረው በቁጥር 800 ኮፒ ነው። “መጽሐፌ መታገቱን እንደሰማሁ የአዕምሮ ንብረት ባለቤትነት ማስረጃ ይዤ ሄጄ ባሳያቸውም፤ አንተን አንፈልግህም ስንፈልግህ ትመጣለህ በማለትና መጽሐፉ ግምገማ ላይ መሆኑን ገልጸው አሰናበቱኝ” ይላል።
መጽሐፉ ከመታተሙ በፊት በደቡብ ወሎ ባህልና ቱሪዝም አስገምግሜና ‘ይታተምለት’ የሚል የትብብር ደብዳቤም አስጽፌ ነው ያሳተምኩት የሚለው ደራሲው፤ መጽሐፉ ፖለቲካዊ፣ ማህበራዊና ኢኮኖሚያዊ ጉዳዮች ላይ እንደሚያጠነጥን ለቢቢሲ ገልጿል።
ይሄው ’27 ዓመት’ የተሰኘው መፅሐፍ 152 ገጽ ሲኖረው ከ93 በላይ ግጥሞችን ያካተተ ነው። ዳራሲው የሱሉልታ ፖሊስ የሰጠውን ምላሽ ይዞ የአዲስ አበባ አዴፓ ቢሮ በመሄድ ማመልከቱን፤ ጠቅላይ ፍርድ ቤትም አቤት ማለቱንና ጠቅላይ ፍርድ ቤት ወደ ኦሮሚያ ጠቅላይ አቃቤ ሕግ እንደላከው አመልክቷል።
ሰብስቤ ሃሰን አክሎም “የኦሮሚያ ጠቅላይ አቃቤ ሕግ በአግባቡ አስተናግዶ ጉዳዩን ለያዘችው ፖሊስ ደውሎ መጽሐፉ እንዲሰጠኝ ቢያዛትም የተለያየ ምክንያት እየደረደረችና መጽሐፉ ተገምግሞ አላለቀም በማለት ሳትፈቅድ ቀረች” ይላል።
ጉዳዩን ለያዘችው ፖሊስም መጽሐፍቱ የእሱ መሆናቸውን ባሳየበት ወቅትም “መረጃው እንደምትጽፍ እንጂ መጽሐፉ የአንተ መሆኑን አይገልጽም” የሚል ምላሽ እንደሰጠችው በመግለፅ መፍትሔ ሊያገኝ እንዳልቻለ ቅሬታውን ያሰማል።
እንደ ሰብስቤ ከሆነ የመኪናው አሽከርካሪና ረዳቱም ሌላ ምርመራ ስላለባቸው በሚል እስካሁን እንደታሰሩ ናቸው። ፍርድ ቤት ሲሄዱም የሚሰጣቸው ምክንያት መጽሐፉ ተገምግሞ አላለቀም የሚል ነው ሲል ያክላል።
ከጠቅላይ አቃቤ ሕጉ ጋር በነበረው ንግግር መጽሐፉን እንደሚያስለቅቁለት ቃል ቢገቡለትም፤ ይሄው ሳይለቀቅ ከ15 ቀናት በላይ መሆኑን ይናገራል። እስካሁን የሚሰጠው መልስ “ምርመራው አላለቀም” የሚል እንደሆነ የሚናገረው ሰብስቤ “ይሁን ከተባለስ ፖሊስ መጽሐፍ ይገመግማል ወይ?” ሲልም ይጠይቃል።
መፅሐፉን ለማሳተም እና ሌሎች ወጪዎችን ጨምሮ በአጠቃላይ ከ100 ሺህ ብር በላይ አውጥቶበታል። ስለ ጉዳዩ ለማጣራት የደወልንላቸው የሱሉልታ ከተማ አስተዳደር ፖሊስ ፅ/ቤት የወንጀል ምርመራ ኃላፊ ኮማንደር ኩምሳ ደገፉ እረፍት ላይ መቆየታቸው ገልፀው ስለጉዳዩ ማጣራት እንዳለባቸው ገልፀውልናል።
ወደ ሱሉልታ ከተማ አስተዳደር ኮሚዩኒኬሽን ኃላፊም ወይንሸት ግርማም እንዲሁ ሞክረን ነበር፤ እርሳቸውም ከኢትዮጵያ ውጪ ለሥልጠና ሄደው ከተመለሱ ገና ሦስት ቀናት መሆናቸውን ጠቅሰው ሌላ ቀን እንድንደውልላቸው ነግረውናል። ከኦሮሚያ ክልል ፖሊስ ኮሚሽንም መረጃ ለማግኘት ያደረግነው ሙከራ አልተሳካም። ቢቢሲ
አዲስ ማለዳ እነሆ አንድ መቶኛ እትሟን አድርሳለች። ሊደርሱ ካሰቡበት ስፍራ በሚወስደው ረጅም ጉዞ መካከል ላይ አረፍ ማለት ደንብ ነውና፣ መቶኛዋ ላይ ሆናም መለስ ብላ በዘገባ፣ መረጃና ሐሳብ በማካፈል ያለፈቻቸውን ጊዜያት ልትቃኝ ወደደች።
‹ሲቄ› የኦሮሞ ሴት የምትይዛት በትር ወይም ቀጭን ዱላ ናት። ግን በላይዋ ላይ ብዙ ኃይል አለ። ይህም በሚቀበለውና በሚያምነው ማኅበረሰብ ዘንድ ዋጋው ከምንም በላይ የላቀ ነው። አንድ ከአወሮፓ የመጣ ሰው የሲቄን ምንነት ካልተነገረው በቀር ሊያውቅ አይችልም። ሲቄን ከልጅነት እስከ እውቀቱ በሚያውቅ ማኅበረሰብ ግን በአንጻሩ ሰላም፣ መታዘዝና መከባበር በሲቄዋ ላይ ይታየዋል።
በአዲስ ማለዳ የሲቄ አምድም እንዲህ ባለ መንገድ፣ ለሚቀበል፣ ተረድቶ ሊተረጉም ለሚችለው ሁሉ ሐሳቦች ሲተላለፉ ነበር። ምን ያህል ተጽእኖ መፍጠር እንደተቻለ፣ ምን ያህል ጥያቄን በልቦና ፈጥሮ ወደ መመራመር የሚያቀርብ ሐሳብ ተገኝቶ እንደሆነ ለማወቅ ጥናት ሳያስፈልግ አይቀርም። ከዛ ባለፈ ግን በወፍ በረር ልንቃኘው የምንችል ገሀድ መልክ አለው።
በእርግጥ የተለያዩና በርካታ፣ ወቅታዊና የኖሩ ሐሳቦች ተነስተዋል፤ በሲቄ አምድ። ግን ሐሳብ አቅራቢዎች በብዝኀነት አልታዩም። ስለሴቶች ጉዳይ መገናኛ ብዙኀን በቂ ሽፋን አይሰጡም ወይስ ይሰጣሉ የሚለው በሙግት ላይ ሆኖ እያለ፣ ያለውን አውድ መጠቀም ግን በብዛት አይታይም።
ነገሩን ከዚህ አምድ አንጻረ ብቻ በማየት አይደለም ይህ ነጥብ የተነሳው። በበርካታ መገናኛ ብዙኀን ያሉ በጉዳዩ የሚሠሩ ባለሞያዎችም ‹አስተያየት ስጡን› ብለው ሲጠይቁ የሚሰጣቸው ደጅ እንደሚያስጠናቸው፣ ‹ሐሳባችሁን በጽሑፍ አካፍሉን› ብለው ሲጠይቁም እንካችሁ የሚል እንደሌለ ይናገራሉ። በአንጻሩ ግን ለውጥ እንዲመጣ ይፈልጋሉ፣ ድምጽ የሚሆነን አጣን የሚሉ ይሰማሉ።
እንዲህ በማለት ሁሉንም መውቀስ እንደማይቻል ግልጽ ነው። ብዙ ሥራ አጥ ባለበት አገር ሠራተኛ አጣሁ የሚል አሠሪ እንደሚገኝ ሁሉ፣ ምንአልባት ሐሳቡን ሊያስተላልፍ፣ ሊናገር ወይም ሊጽፍ የሚፈልግ ሰው እና አውዱን የፈጠረው አካል አልገናኝ ብለው ይሆናል።
የውሃ ጠብታ በዘመናት ሂደት ድንጋይን ትሰብራለች። ዓለም ዛሬ ያላትን መልክ የያዘችው በአንድ ጀንበር አይደለም፣ በብዙ እልፍ ዓመታት ነው። ዛሬ ያለንበት ጥሩም ሆነ አስከፊ ኹነት በጊዜ ውስጥ፣ በአዝጋሚ ሂደት አልፎ የደረሰ ነው። እናም በሴቶች ጉዳይ እውነት ለውጥ ለማምጣት የሚፈልጉ ሰዎችም የትኛውንም አምድ ሊንቁ፣ ቸል ሊሉ አይገባም።
በብዙ ቁምነገር የሚጠበቁ ሰዎች በማኅበራዊ ድረ ገጽ ላይ የሆነ ያልሆነውን በመጻፍ፣ በመነቋቆር፣ የእልህ መልስ በመሰጣጠት፣ በመሰዳደብ ሲባክኑ እያየን ነው። በዛ መልክ በየሳምንቱ በሚፈጠርለት አዲስ አጀንዳ ያለፈውን አጀንዳ እርግፍ አድርጎ በሚረሳ ትውልድ መካከል ላለመረሳት ጥረት ማድረግ ይቻል ይሆናል። በትክክል ለውጥ ማምጣት ግን የሚቻል አይመስለኝም።
ደግሞም ያንንም አውድ በአግባቡ የሚጠቀሙ እንዳሉ ግልጽ ነው። በተለይ በሴቶች ሥም የሚሠሩ፣ ስለሴቶች ቆመናል የሚሉና ስለሴቶች እንደሚሟገቱ የሚናገሩ ሰዎች፣ ጥቂት ጊዜ ወስደውና ሰጥተው ሐሳባቸውን ለማካፈል ፈቃደኛ ካልሆኑ መልካም አይደለም። በፖለቲካው ካሉ ሰዎች ወኔ ቅንጣቱን የሚያህል የጽናት ምልክት ካልታየባቸውም እንደዛው።
ጉዳያችን ሚድያ፣ኮሚንኬሽን እና ምክር አገልግሎት Gudayachn Multimedia, Communication and Consultant Organization: የጠቅላይ ሚኒስትር ዓቢይ መደመርን ሃሳብ በመቀበል እና የኢህአዴግን ውህደት በመደገፍ በአዲስ አበባ እና በሌሎች ከተሞች መሬት አንቀጥቅጥ የድጋፍ ሰልፎች ያስፈልጋሉ።የኢትዮጵያ ሕዝብ የፅንፍ የጎሳ ፖለቲካ አራማጆችን በሃሳብ የሚረታበት፣ኢትዮጵያዊነትን የሚያገንበት ወርቃማ አጋጣሚ ነው (ጉዳያችን ሀሳብ)
የጠቅላይ ሚኒስትር ዓቢይ መደመርን ሃሳብ በመቀበል እና የኢህአዴግን ውህደት በመደገፍ በአዲስ አበባ እና በሌሎች ከተሞች መሬት አንቀጥቅጥ የድጋፍ ሰልፎች ያስፈልጋሉ።የኢትዮጵያ ሕዝብ የፅንፍ የጎሳ ፖለቲካ አራማጆችን በሃሳብ የሚረታበት፣ኢትዮጵያዊነትን የሚያገንበት ወርቃማ አጋጣሚ ነው (ጉዳያችን ሀሳብ)
የኢትዮጵያ ፖለቲካ ላለፈው አንድ ዓመት ተኩል በርካታ ለውጦች ታይተውበት፣ተስፋ ተሰንቆበት፣ስጋት ታጅቦበት እስከ ዛሬ ደርሷል።የኢትዮጵያ ሕዝብ አስደናቂ ትዕግስት፣መቻቻል፣መከባበር እና ከፍተኛውን የዋጋ ንረት ችሎ የኖረበት መንገድ ሁሉ አገሪቱ በርካታ መሰናክል የማለፍ አቅም እንዳላት አስመስክሯል።